hotchpotch/miracl-hf-unified huggingface dataset:
ফ্রেডেরিক কলিন্স
ফ্রেডেরিক কলিন্স () (২৫ ফেব্রুয়ারি ১৮৮১ – ৪ অক্টোবর ১৯১৭) একজন অস্ট্রেলীয়ান ক্রিকেটার ছিলেন। তিনি ১৮৯৯ থেকে ১৯০৯ সালের মধ্যে ৩৭ প্রথম শ্রেণীর ক্রিকেটের ম্যাচ খেলেছেন ভিক্টোরিয়া দলের পক্ষে।
হেমনগর জমিদার বাড়ি
হেমনগর জমিদার বাড়ি বাংলাদেশের টাঙ্গাইল জেলার একটি দর্শনীয় স্থাপনা।
এই দর্শনীয় স্থাপনাটি ঢাকা বিভাগের টাঙ্গাইল জেলার গোপালপুরের শিমলাপাড়া মৌজায় (বর্তমানে হেমনগর) অবস্থিত।
জমিদার হেমচন্দ্র চৌধুরী এই জমিদারবাড়িটি নির্মাণ করেন (১৮৯০)। তিনি তার এলাকার মানুষকে কঠোর হাতে শাসন করতেন। জমিদারবাড়ির অতিক্রম করতে হলে তাঁকে খালি পায়ে ক্রমাগত মাথা ঝুঁকিয়ে আনুগত্য প্রকাশের পাশাপাশি উল্টো হয়ে হাটতে হত। এসকল নিয়ম মানতে বাধ্য করা হত তাদের।
হেমচন্দ্র চৌধুরী ১৮৮০ সালে (১২৮৬ বঙ্গাব্দ) মধুপুর উপজেলার আমবাড়িয়া রাজবাড়ি ত্যাগ করে গোপালপুর উপজেলার ঝাওয়াইল ইউনিয়নের সুবর্ণখালি গ্রামে নতুন রাজবাড়ি নির্মাণ করেন। তিনি সেখান থেকেই জমিদারি পরিচালনা শুরু করেন। সুবর্ণখালি ছিল যমুনা তীরের প্রসিদ্ধ নদীবন্দর। তখন কলকাতার সাথে সহজ যোগাযোগের কারণে সুবর্ণখালিতে আসাম ও কলকাতার স্টীমার আসতো। হেমচন্দ্র চৌধুরী সহ কয়েকজন হিন্দু জমিদারের উদ্দ্যোগ ও প্রচেষ্ঠায় ১৯০৫ সালে ময়মনসিংহ হতে জগন্নাথগঞ্জ ঘাট পর্যন্ত রেলওয়ে লাইন সম্প্রসারণ করা হয়। যা রেল ও স্টীমার যোগে ঢাকার সাথে কলকাতার যোগাযোগকে সহজ করে তোলে। হেমবাবু সুবর্ণখালি হতে সরিষাবাড়ি উপজেলার জগন্নাথগঞ্জ ঘাট পর্যন্ত পাঁচ কিলোমিটার সড়কে হেরিংবন্ড করে টমটম বা পালকিতে যাতায়াতের ব্যবস্থা করেন। জানা যায়, এটিই গোপালপুর উপজেলার প্রথম পাঁকা সড়ক। ঊনবিংশ শতাব্দির শেষ দশকে যমুনার করাল গ্রাসে বিলীন হয় সুবর্ণখালি নদীবন্দর ও হেমচন্দ্রের রাজবাড়ি। সুবর্ণখালি ঐতিহ্য হারিয়ে আজ সোনামুই/সোনামুখী নাম ধারণ করে টিকে আছে।
হেমচন্দ্র চৌধুরী ১৮৯০ সালে (১২৯৬ বঙ্গাব্দ) শিমলাপাড়া মৌজায় নতুন একটি দ্বিতল রাজপ্রাসাদ নির্মাণ করেন। এটি সুবর্ণখালি থেকে তিন কিলোমিটার পুর্ব-দক্ষিণে অবস্থিত। উঁচু ও প্রসস্থ দেওয়ালে ঘেরা বাড়ির ভেতরে সুপেয় পানির জন্য একাধিক কূপ খনন করা হয়েছিল। সেখানে ছিল চিড়িয়াখানা, পূজাম-প, হাতিশালা ও ফুলের বাগান। পরীর দালানের সামনেই ছিল দ্বিতল নাটঘর। বাড়িটির ভেতরে ও সামনে রয়েছে পাকা সান (ইট ও সুরকির) বাঁধানো ঘাটসহ বিশাল পুকুর (দিঘি)। পরীর দালানের আশেপাশে স্বজনদের জন্য সান বাঁধা ঘাট সহ দিঘি ও পাকা বাড়িঘর নির্মাণ করা হয়েছিল।
ভবনের দেয়াল, পিলার, ফটকে রঙ্গিন কাঁচ ব্যবহার করে ফুল, তারা, গাছ ইত্যাদি তৈরি করা হয়েছে। অত্যন্ত কারুকার্য মন্ডিত, দামি কড়ি ও অপুর্ব পাথরে মোড়ানো অগ্রভাগে দুইটি পরীর ভাস্কর্যসমৃদ্ধ বাড়িটি লতাপাতার অপরুপ নকশায় তৈরি। দিল্লী ও কলকাতার কারিগর ও রাজমিস্ত্রি দিয়ে ইটসুরকির তৈরি বাড়িটি দেখে মনে হয় যেন শিল্পকর্ম। ৬০ একর জায়গার উপর শত কক্ষবিশিষ্ট এ বাড়িটিকে ডাকা হয় পরীর দালান নামে।
এই জমিদারবাড়ির মূল ভবনটি বর্তমানে হেমনগর ডিগ্রী কলেজ করা হয়েছে। রাজবাড়ির অদুরে দক্ষিণদিকে গড়ে ওঠে বিশাল বাজার। এলাকাটি হেমচন্দ্র চৌধুরীর নামানুসারে হেমনগর নামে নামকরণ করা হয়েছিল। বর্তমানে (১৯৮৯ সালে) বাড়িটিতে একটি মহাবিদ্যালয় (ডিগ্রী কলেজ) স্থাপন করা হয়েছে।
বর্ধন কুঠি
বর্ধন কুঠি () বাংলাদেশের গাইবান্ধা জেলার গোবিন্দগঞ্জ উপজেলায় অবস্থিত একটি অন্যতম ঐতিহাসিক স্থান। ব্রিটিশ ইস্ট ইন্ডিয়া কোম্পানির শাসনামলে বর্ধনকুঠির শাসক ছিলেন রাজা হরিনাথ। ভারতীয় উপমহাদেশ বিভক্তির সময়কালে বর্ধনকুঠির সর্বশেষ রাজা শৈলেশ চন্দ্র বাংলাদেশ থেকে ভারতে চলে যান। বর্তমানে এই স্থানটি ইতিহাসের স্বাক্ষর বহন করছে। প্রাচীন কাল থেকে গোবিন্দগঞ্জ উপজেলাধীন বর্ধন কুঠিতে তৎকালীন রাজাদের গূরুত্বপূর্ণ প্রশাসনিক দলের ঘাঁটি ছিল এখানে।
গোবিন্দগঞ্জ উপজেলায় অবস্থিত বর্ধন কুঠির প্রাচীন নাম বর্ধন কোট হিসেবে পরিচিত ছিল। এই ঐতিহাসিক স্থানের নাম বর্ধন কোট বা বিভিন্ন সময়ের বিভিন্ন কাল-ক্রমে এর নাম পরবর্তীতে বর্ধন কুঠি হয়েছে, এর গুরুত্বপূর্ণ তথ্য খুজে বের করা বর্তমানে অনেকটা কঠিন হয়ে গিয়েছে। প্রাচীনকালে এই স্থানে বর্ধন নামের একজন শক্থিধর নরপতি বসবাস করতেন এবং তার নামানুসারে এই স্থানের নাম রাখা হয়েছে বর্ধনকোট, যেটি কাল-ক্রমে বর্ধনকুঠিতে প্রকাশিত হয়েছে। এ নাম করনের পিছে অনেকে একথাও মনে করেন, বর্তমানে যেই স্থানটি বর্ধন কুটি নামে পরিচিত, একসময় সেই স্থানে শক্তিদর বর্ধন বংশের কোন একজন উত্তরসুরী এসে (পরবর্তীতে) স্থায়ী-বসতি তৈরি করেন, আর সেই সময় তাদের বংশীয় নামের ইঙ্গিত ধরে তা বর্ধন কুঠি নামে পরিণত হয়।
এক সমইয়ে এ অঞ্চলের সবচেয়ে বড় ইদ্রাকপুর পরগানার সদর দফতর ছিলো গোবিন্দগঞ্জের এই বর্ধন কুঠিতে। চতুদর্শ শতকের শেষের সময় রাজা রাজেন্দ্র নারায়ণ ছিলেন দেব বংশীয় এবং পুণ্ড্রবর্ধনের রাজা পরশুরামের বংশধর। রাজা রাজেন্দ্র নারায়ণ থেকে আর্যাবর পর্যন্ত এ পর্যন্ত ১৪৪ জন রাজা বর্ধনকুঠি রাজ্যের শাসন করেছেন, পরবর্তীতে রাজা আর্যাবরের পুত্র রাজা ভগবান এবং ভগবান পুত্র রাজা মনোহর বর্ধন কুঠি শাসনের দায়িত্ব পএছিলেন। ষোড়শ শতাব্দীর প্রথম দিকের সময়ে অর্থাৎ ১৬০১ সালে রাজা আর্যাবরের পুত্র রাজা ভগবান ১৬০১ সালে বর্ধন কুঠির পাশাপাশি রামপুরের বাসুদেব মন্দির নির্মাণ করেছিলেন, তখন রাজা মানসিংহ বাংলার একজন সুবাদার ছিলেন। ইংরেজদের শাসন আমলে বর্ধন কুঠি জমিদার বাড়ী হিসেবে খ্যাতি পায়। ১৬০৯ সালে রাজা ভগবানের সময়ে সুবাদার ইসলাম খাঁ একজন মানসিংহের স্থলাভিষিক্ত হয়েছিলেন। পরবর্তী ধারাবাহিকভাবে রাজা মনোহরের শিশু পুত্র রঘুনাথের আমলের সময় ১৬৬৯ সালে শাহ্‌ সুজাকে, আওরঙ্গজেবকে ও ১৬৭৫ সালে পুনরায় রঘুনাথের পৌত্র হরিনাথের শাসন কালে প্রবল সার্বভৌম আওরঙ্গজেবকে ক্ষমতার শীর্ষ কেন্দ্র দেখতে পাওয়া গিয়েছিল। রাজা হরিনাথের প্রপৌত্র রাজা গৌরনাথ কোম্পানির সময়কালে রাজা হিসেবে খ্যাতি অর্জন করেছিলেন। গৌরনাথ ১৭৮১ সালে বর্ধন কুঠিতে তাঁর রাজত্ব চালাতেন। ইংরেজদের ক্ষমতা হিসেবে বেশ খ্যাতি বৃদ্ধির সাথে সাথে বর্ধন কুঠিরের জমিদার পর্যায়ক্রমে রংপুর কালেক্টরেট ও ঘোড়াঘাটকেন্দ্রিক প্রশাসনের অধীনে চলে আসে। ইতিহাসের বিখ্যাত চরিত্র দেবী সিংহের নামে বর্ধন কুঠিতে রক্ষিত সফল রাজাদের নামের তালিকায় যোগ করা হয়েছিল।
১৯৭০ সালে দশ-শালা বন্দোবস্তের সময়কালে বর্ধন কুঠির একজন জমিদার বাকি খাজনার দায়ে বেহাত হয়ে যায়। বর্ধন কুঠির সর্বশেষ রাজা শৈলেশ চন্দ্র ভারতীয় উপমহাদেশ বিভক্তির সময় বাংলাদেশ ত্যাগ করে ভারত চলে যান। ঐতিহাসিক বর্ধন কুঠির রাজবংশের আলোচনার সূত্র ধরে অনায়াসে সমসাময়িক মুঘল শাসন ও শাসকদের সঙ্গে তৎকালীন বাংলার দেশীয় রাজন্যবর্গ-জমিদারদের সম্পর্কের বিষয়ে কিছু শ্রদ্ধেয় জ্ঞান লাভ করা সম্ভব হয়।
১৯৬৫ সালে এই জায়গায় গোবিন্দগঞ্জ কলেজ স্থাপিত হবার পরবর্তীতে কলেজের ক্যাম্পাসে ক্রমবিস্তার এবং বিভিন্ন কারণে উঁচু বর্ধন কুঠিরের প্রাচীন ভবনগুলো অবহেলায় ধ্বংসের প্রায় শেষ ধাপে এসে গেছে।
বালিগাঁও ইউনিয়ন
বালিগাঁও বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
ফেনী সদর উপজেলার দক্ষিণ-পশ্চিমাংশে বালিগাঁও ইউনিয়নের অবস্থান। এ ইউনিয়নের দক্ষিণ-পূর্বে ধলিয়া ইউনিয়ন, পূর্বে কালিদহ ইউনিয়ন, উত্তরে ফেনী পৌরসভা, উত্তর-পশ্চিমে পাঁচগাছিয়া ইউনিয়ন, পশ্চিমে দাগনভূঁইয়া উপজেলার জায়লস্কর ইউনিয়ন ও মাতুভূঁইয়া ইউনিয়ন এবং দক্ষিণে সোনাগাজী উপজেলার চর মজলিশপুর ইউনিয়ন অবস্থিত।
বালিগাঁও ইউনিয়ন ফেনী সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল:১.সুন্দরপুর বাজার
২.আপতাব বিবির হাট
৩.মিয়ার বাজার
৪.ফকির হাট
৫.কাতালিয়া
৬.বক্স বাজার
৭.ইক্কার দোকান
৮.দঃ মরূয়ারচর
যশ দাশগুপ্ত
যশ দাশগুপ্ত হলেন একজন ভারতীয় অভিনেতা এবং মডেল। দাশগুপ্ত "বোঝেনা সে বোঝেনা" এবং "লা আনা ইস দেশ লাডো" ধারাবাহিক টেলিভিশন সিরিয়ালের ভূমিকার জন্য বেশ পরিচিত।
দাশগুপ্ত কলকাতায় অনুষ্ঠিত "Unish Kuri Streax Glam Hunt" এর গ্ল্যাম কিং শিরোপা জিতে নিয়েছেন। তিনি মুম্বাইয়ে স্থানান্তরিত হয়ে অভিনয়ের পেশাজীবন তৈরি করার জন্য নাট্য স্কুলে যোগদান করেন এবং ২০০৯ সালে টেলিভিশন শিল্পের অভিনেতা হিসেবে তিনি প্রথম অভিষেক ঘটান। যশ টিওআই এর সঙ্গে একটি সাক্ষাত্কারে বলেন, "আমি রোশন তানেজা ভারপ্রাপ্ত স্কুলে আমি একটি অভিনয় কর্মশালায় অংশ নিয়েছিলাম এবং সেখানে কয়েকটি হিন্দি সিরিয়ালে কাজ করেছি।"
তিনি কলকাতা টাইমস ঈপ্সিত শীর্ষ ১০ জনের মধ্যে সবচেয়ে কাঙ্ক্ষিত পুরুষ হিসবে প্রকাশিত হন।
যশ দাশগুপ্ত জন্মগ্রহণ করেন বাবা দীপক দাশগুপ্ত এবং মা জয়তী দাশগুপ্তের ঘরে। তিনি তার বাবা মায়ের একমাত্র সন্তান। তার প্রারম্ভিক শৈশবের সময়ে তিনি তার বাবা-মার হস্তান্তরযোগ্য কাজের জন্য তাদের সাথে ভারতের সমস্ত অঞ্চলে ভ্রমন করেন।
তিনি দিল্লি ও মুম্বাইয়ের মত আরও বিভিন্ন স্থানে বসবাস করতেন, যার কারণে তাকে বিভিন্ন স্থান থেকে তাঁর স্কুলে উপস্থিত থাকতে হত। তিনি জবলপুর থেকে স্নাতক ডিগ্রি অর্জন করেন।
২০০৬ সালে তিনি মিস্টার কলকাতা অ্যাওয়ার্ড পান
তিনি ভ্রমণ এবং ফটোগ্রাফি সম্পর্কে উত্সাহী। তিনি বিভিন্ন প্রকিতির ফটোগ্রাফি করা সহ গাড়ী চালাতেও ভালোবাসেন। তিনি একজন খেলাধুলাকে ভালোবাসেন বিশেষত দু: সাহসিক ক্রীড়াকে। তিনি তাঁর ফিটনেস নিয়ে খামখেয়ালিতা করলেও শারীরিক প্রশিক্ষণ ও যোগব্যায়াম অনুশীলন করতে পছন্দ করেন। তিনি পশুপাখিকে খুব ভালোবাসেন। তার একটি সন্তান আছে। নাম রায়ানশ।
গোপালপুর (দ্ব্যর্থতা নিরসন)
গোপালপুর বলতে বোঝানো যেতে পারে:
২০১৬-১৭ পাকিস্তান ক্রিকেট দলের ওয়েস্ট ইন্ডিজ সফর
পাকিস্তান জাতীয় ক্রিকেট দল পূর্ব-নির্ধারিত সময়সূচী মোতাবেক ওয়েস্ট ইন্ডিজ সফর করবে। এ সফরে দলটি মার্চ ২০১৭ থেকে এপ্রিল, ২০১৭ সাল পর্যন্ত  ওয়েস্ট ইন্ডিজ দলের বিপক্ষে তিনটি চারটি টেস্ট ম্যাচ, দুইটি টুয়েন্টি২০ আন্তর্জাতিক (টি২০আই) এবং তিনটি একদিনের আন্তর্জাতিক (ওডিআই) খেলায় প্রতিদ্বন্দ্বিতা করবে।
কুমারজীব
কুমারজীব (, ৩৩৪-৪১৩ খ্রিস্টাব্দ) কুচ রাজ্যের একজন বৌদ্ধ ভিক্ষু, পণ্ডিত ও অনুবাদক ছিলেন। তিনি প্রথমে সর্বাস্তিবাদ মতবাদের শিক্ষালাভ করেন ও পরবর্তীকালে মহাযান বৌদ্ধধর্মের প্রতি আকৃষ্ট হয়ে নাগার্জুনের মধ্যমক দর্শন সম্বন্ধে শিক্ষালাভ করেন।
কুমারজীব ষোল রাজ্যের যুগে চাং'আন অঞ্চলে বসবাস করেন এবং সেই সময়ে তিনি অগণিত বৌদ্ধ শাস্ত্রকে সংস্কৃত থেকে চীনাভাষায় অনুবাদ করেন।
কুমারজীবের পিতা কুমারযান কাশ্মীর অঞ্চলের অধিবাসী ছিলেন, যিনি বৌদ্ধ ভিক্ষু হয়ে কাশ্মীর ত্যাগ করে পামির পর্বতমালা পেরিয়ে কুচ রাজ্যে প্রবেশ করে সেখানকার রাজপুরোহিত হিসেবে নিযুক্ত হন। কুচ রাজ্যের একজন বিদূষী রাজকুমারী জীবক তাঁকে বিবাহ করেন ও ৩৩৪ খ্রিস্টাব্দে কুমারজীবের জন্ম হয়।
কুমারজীবেবয়স যখন নয় বছর তখন জীবক তাঁকে কাশ্মীরে বন্ধুদত্ত নামক এক বৌদ্ধ পণ্ডিতের নিকট নিয়ে যান, যেখানে কুমারজীব পরবর্তী তিন বছর দীর্ঘ, মধ্যম ও ক্ষুদ্র আগম সম্বন্ধে শিক্ষালাভ করেন। এরপর তিনি কাশগড় অঞ্চলে এক বছর বসবাস করে দুইজন রাজকুমারকে দীক্ষা দেন এবং কাশ্মীরি বৌদ্ধ ভিক্ষু বুদ্ধযশের নিকট সর্বাস্তিবাদী অভিধম্মপিটক সহ মতবাদ সম্বন্ধে শিক্ষালাভ করেন। একবছর পর তিনি মায়ের সাথে তুর্পান অঞ্চলে যান বৌদ্ধ পণ্ডিত সূর্যসোমের নিকট মহাযান গ্রন্থগুলি সম্বন্ধে শিক্ষালাভ করেন।
তুর্পান রাজ্যে একজন তীর্থিক শিক্ষককে তর্কে পরাজিত করার পর কিশোর কুমারজীবের খ্যাতি ছড়িয়ে পড়ে। কুচ রাজ্যের রাজা পো-শুইনিজে তুর্পান রাজ্যে এসে তাঁকে কুচ রাজধানীতে প্রত্যাবর্তনের অনুরোধ করলে তিনি রাজি হন। ২০ বছর বয়সে কুমারজীব ভিক্ষু হিসেবে ভিক্ষু হিসেবে দীক্ষালাভ করেন। এই সময় তিনি তিনি কাশ্মীরি পণ্ডিত বিমলাক্ষের নিকট সর্বাস্তিবাদী বিনয়পিটক সম্বন্ধে শিক্ষা লাভ করেন। এরপর কুমারজীব পঞ্চবিংশতিসহস্রিকা প্রজ্ঞাপারমিতাসূত্র সম্বন্ধে শিক্ষালাভ করেন।
খুলনা টাইটানস
খুলনা টাইটানস () হলো বাংলাদেশ প্রিমিয়ার লীগ এর টোয়েন্টি২০ ক্রিকেট প্রতিযোগিতায় খুলনা বিভাগ এর হয়ে প্রতিনিধিত্বকারী ক্রিকেট দল।
তিব্বতের শিক্ষাব্যবস্থা
তিব্বতের শিক্ষাব্যবস্থা গণপ্রজাতন্ত্রী চীনের শিক্ষা মন্ত্রণালয় কর্তৃক নিয়ন্ত্রিত হয়। তিব্বতীয়দের শিক্ষাব্যবস্থায় চীনের সরকার ভর্তুকি দিয়ে থাকে। প্রাথমিক ও উচ্চতর শিক্ষা এখানে বাধ্যতামূলক, এবং এরপরে মূলত পক্ষপাতমূলক নীতিই ভোকেশনাল বা উচ্চতর শিক্ষার প্রতি তিব্বতীয়দের অধিক আকৃষ্ট করে থাকে।
৮৬০ সি.ই.র দিকে যখন তিব্বতে প্রথম মনাস্টেরি স্থাপিত হয়, তখন থেকেই এক ধরণের প্রাতিষ্ঠানিক শিক্ষা সেখানে চালু হয়। তবে মাত্র ১৩% তিব্বতীয়ই সেখানে বাস করত (মেয়েদের জন্য শতকরা অনুপাতটা আরো কম ছিল) এবং অনেকে সাধারণ কর্মজীবী হিসেবে জীবনযাপন করত; যাদের অধিকাংশই কেবলমাত্র প্রার্থনাবই পড়তে পারত। মনাস্টেরির বাইরে দুটি বিদ্যালয় ছিল: "সে লাপত্রা" - ছেলেদের যাজকীয় কাজকর্মের প্রশিক্ষণ দিত, এবং "সিখাং" - সরকারি দায়িত্ব পালনের উপযুক্ত করে তোলবার জন্য প্রশিক্ষণ দিত। দুটি বিদ্যালয়ই লাসায় অবস্থিত ছিল।
বিংশ শতকে তিব্বতের সরকার বিদেশিদের, মূলত ব্রিটিশদের সাধারণ স্কুল চালু করবার অনুমতি দেয়। তারা অবশ্য পাদ্রী এবং অভিজাতবর্গদের কাছ থেকে বাধার সম্মুখীন হয়, কারণ অভিযোগকারীদের ধারণা ছিল এ ধরণের স্কুল "তিব্বতের সাংস্কৃতিক ও ধর্মীয় ঐতিহ্য"র ভিত্তি নড়বড়ে করে দেবে। ইংল্যান্ডে সন্তানদের পড়াতে পারার সামর্থ্য থাকা সত্ত্বেও অনেকে পিতামাতাই দূরত্বের কথা ভেবে আর সন্তানদের পাঠাননি।
চীনা নথি অনুযায়ী ১৯৫১ সালে সাক্ষরতার হার ছিল ৯০%। ১৭ দফা চুক্তি স্বাক্ষরিত হওয়ার পর তিব্বতের শিক্ষাবিস্তৃতিতে চীনের সাহায্যকামনা করা হয়। সাম্প্রতিক বছরগুলোতে প্রাথমিক শিক্ষা ব্যাপক বিস্তৃত হয়েছে। ১৯৯৯ সালে চীনের পশ্চিমা উন্নয়ন প্রকল্প গৃহীত হওয়ার পর প্রায় ২০০টি প্রাথমিক বিদ্যালয় স্থাপিত হয় এবং ফলশ্রুতিতে ৮৫% থেকে ২০১০ সালে স্কুলগুলোতে বাচ্চাদের নাম অন্তর্ভুক্তির হার ৯৮.৮% এ উন্নীত হয়। অধিকাংশ ক্লাসই তিব্বতীয় ভাষায় নেওয়া হয়, তবে গণিত, পদার্থবিজ্ঞান এবং রসায়ন চীনা ভাষাতেই নেওয়া হয়। তিব্বতীয়দের জন্য প্রাইমারি থেকে কলেজ পর্যন্ত সম্পূর্ণ শিক্ষার ব্যয়ভার কেন্দ্রীয় সরকার কর্তৃক ভর্তুকি হিসেবে দেওয়া হয়।
তিব্বত মুক্ত করো আন্দোলনসহ আরো বেশকিছু মানবাধিকার সংস্থা এই শিক্ষাব্যবস্থার সমালোচনা করে বলেছে, এ ধরণের শিক্ষাব্যবস্থা তিব্বতীয় সংস্কৃতিকে ধ্বংস করে দিচ্ছে। স্থানীয় ইতিহাস ও সংস্কৃতির উপর জোর না দিয়ে মান্দারিন ভাষা শেখানোর বিরুদ্ধে নানা প্রতিবাদও হয়েছে। চীনা সরকার পাল্টা যুক্তি দিয়ে বলে যে এ ধরণের শিক্ষাব্যবস্থা চালু হবার পর তিব্বতের অর্থনৈতিক জীবনব্যবস্থার অনেক উন্নতি ঘটেছে।
১৯৮৪ সালে কেন্দ্রীয় সরকার দ্বিতীয় জাতীয় কর্মজীবী সম্মেলনের আয়োজন করে, এবং ঐ একই বছর তিব্বত বিশ্ববিদ্যালয় প্রতিষ্ঠিত হয়। ২০০৬ সাল পর্যন্ত তিব্বতে ৬টি উচ্চতর শিক্ষাপ্রতিষ্ঠান ছিল। ১৯৮০ সালে জাতীয় উচ্চতর শিক্ষা প্রবেশিকা পরীক্ষা চালু করা হলে প্রথম বছর এ অঞ্চল থেকে মাত্র ১০% তিব্বতীয় কোটা পূরণ করতে পারে, যদিও তারাই এই অঞ্চলের জনসংখ্যার ৯৭% ছিল। ১৯৮৪ সালে চীনের শিক্ষা মন্ত্রণালয়ের নীতিগত পরিবর্তনের ফলে বেশকিছু ইতিবাচক পদক্ষেপ গৃহীত হয়। ২০০৮ সালে জাতীয় কলেজ প্রবেশিকা পরীক্ষাতে (ন্যাশনাল কলেজ এন্ট্রান্স এক্সামিনেশন বা এনসিইই) অংশ্রগ্রহণকারী জাতিগত তিব্বতীয়দের সংখ্যা দাঁড়ায় ১৪২৪৮-এ, যার ১০২১১ জন বিশ্ববিদ্যালয়ে পড়ার সুযোগ লাভ করে। এর ফলে জাতিগত তিব্বতীয়দের শতকরা অনুপাত দাঁড়ায় ৬০%-এ।
আব বন্দ জেলা
আব ব্যান্ড জেলা আফগানিস্তানের গজনী প্রদেশের একটি জেলা। ২০০২ সালে এই জেলার সংখ্যা গণনা করা হয় ৪১৩৪০ জন, যাদের অধিকাংশই পশতুন। আব ব্যান্ড কাবুল থেকে কান্দাহার যাওয়ার প্রধান সড়কের পাশে অবস্থিত। আব ব্যান্ড উত্তর ও দক্ষিণ আব এই দুই অংশে বিভক্ত। এই দুইটির মধ্যে রয়েছে একটি মরুভূমি এবং একটি নদী যা দক্ষিণের একটি উপাত্যকার দিকে প্রআাহিত হয়েছে। এই জেলার অধিকাংশই এখন তালেবানদের দখলে, শুধুমাত্র জেলা সদরদপ্তরটি সরকারের অধীনে রয়েছে। এই জেলায় নির্মাণাধীন কোন প্রকল্প নেই, স্থানীয় লোকজন কাজের জন্য নিয়মিতভাবে পাকিস্তান এবং ইরান এ যায়। আব ব্যান্ড এ চার ধরনের জাতিগত গোষ্টী রয়েছে: বোদেন খাইল, না খাইল, মুল খাইল এবং সুরখাইল। আব ব্যান্ড সুমধুর আঙ্গুর এবং রজন এর জন্য বিখ্যাত যা বাণিজ্য ও বিনিময়ের জন্য গজনী শহর ও মুকুর জেলায় রপ্তানি করে থাকে। প্রতিবেশী গ্রাম এবং নিজেদের দৈনন্দিন জিনিসপত্র ক্রয় বিক্রয়ের জন্য এখানে একটি ছোট বাজার রয়েছে। বাজারটি বাজি ও চাউনাই গ্রামের মাঝে অবস্থিত। এই জেলার লোকজন খুবই গরীব; শীতকালে বেচেঁ থাকার জন্য তারা কৃষি ক্ষেতে টানা ৬ মাস কঠোর পরিশ্রম করে। 
কারিজ হচ্ছে এখানকার পানির উৎস। ২০০০ সালে খরার সময় অধিকাংশ পানির উৎসই শুকিয়ে যায়। যাহোক, এখানে পাম্প মেশিন বসানোর ব্যাপারে এখানকার লোকজন রাজি নয় কারণ তা কারিজের এই অঞ্চলের বাকি অংশ শুকিয়ে ফেলবে।
এখানে কোন প্রধান সড়ক নেই, বিশেষ করে দক্ষিণাঞ্চলে শীতকালের প্রায় দুই থেকে আড়াই মাস বরফ দ্বারা রাস্তা আচ্ছাদিত হয়ে পড়ে, তখন লোকজন শুধুমাত্র পায়ে হেঁটে চলাচল করে।
বাজারটি বাজি ও চাউনাই গ্রামের মাঝে অবস্থিত। এই জেলার লোকজন খুবই গরীব; শীতকালে বেচেঁ থাকার জন্য তারা কৃষি ক্ষেতে টানা ৬ মাস কঠোর পরিশ্রম করে। কারিজ হচ্ছে এখানকার পানির উৎস। ২০০০ সালে খরার সময় অধিকাংশ পানির উৎসই শুকিয়ে যায়। যাহোক, এখানে পাম্প মেশিন বসানোর ব্যাপারে এখানকার লোকজন রাজি নয় কারণ তা কারিজের এই অঞ্চলের বাকি অংশ শুকিয়ে ফেলবে।
এখানে কোন প্রধান সড়ক নেই, বিশেষ করে দক্ষিণাঞ্চলে শীতকালের প্রায় দুই থেকে আড়াই মাস বরফ দ্বারা রাস্তা আচ্ছাদিত হয়ে পড়ে, তখন লোকজন শুধুমাত্র পায়ে হেঁটে চলাচল করে।
আব ব্যান্ড জেলায় অনেক পাহাড় পর্বত রয়েছে। এগুলোর মধ্যে অন্যতম হল খাজা লাল পাহাড়, জারকা, লাকা তেগা, খার খোস্তা পর্বত, জেগাই পাহাড় সহ আরো অনেক পাহাড় পর্বত।
মধ্যরাতের অশ্বারোহী
মধ্যরাতের অশ্বারোহী বাংলাদেশের সাংবাদিক ও সাহিত্যিক ফয়েজ আহমেদ কর্তৃক বিরচিত একটি স্মৃতিচারণমূলক গ্রন্থ। এটি ১৯৮২ খ্রিস্টাব্দে প্রথম প্রকাশিত হয়। এটি তিন খণ্ডে সমাপ্ত ধারাবাহিক আত্মজীবনীর প্রথম খণ্ড। দ্বিতীয় ও তৃতীয় খণ্ডের শিরোনাম যথাক্রমে সত্যবাবু মারা গেছেন ও নন্দনে নন্দিনী।
লেখাটি বই আকারে প্রকাশের আগে সাপ্তাহিক বিচিত্রায় ধারাবাহিকভাবে ধরে প্রকাশিত হয়েছিলো। এতে লেখকের জীবনে ৩৩টি ছোট ঘটনা গল্পের ছলে লেখা হয়েছে। এতে প্রছদ অঙ্কনের পাশাপাশি অভ্যন্তরের কার্টুন একেঁছেন রফিকুন্‌ নবী।
তিব্বত বিশ্ববিদ্যালয়
তিব্বত বিশ্ববিদ্যালয় হল তিব্বতের বৃহত্তম বিশ্ববিদ্যালয়। এর দুইটি ক্যাম্পাস রয়েছে: একটি লাসাতে এবং অপরটি নাইংচিতে।
১৯৫১ সালে তিব্বতি ক্যাডার কর্তৃক প্রতিষ্ঠিত সাধারণ শ্রেণিভুক্তরাই তিব্বত বিশ্ববিদ্যালয়ের অগ্রদূত ছিলেন। মে, ১৯৮৩ সালে পিআরসির স্টেট কাউন্সিল লাসার টীচার্স কলেজের উপর ভিত্তি করে আনুষ্ঠানিকভাবে তিব্বত বিশ্ববিদ্যালয়ের অনুমোদন দেয়। ২০ জুলাই, ১৯৮৫ সালে তিব্বত বিশ্ববিদ্যালয় প্রতিষ্ঠিত হয়। ১৯৯৯ সাল থেকে তিব্বত স্বায়ত্তশাসিত অঞ্চলের কলা অনুষদ, তিব্বত মেডিকেল কলেজ, তিব্বত ইনস্টিটিউট ফর ন্যাশনালিটিস এবং তিব্বত স্বায়ত্তশাসিত অঞ্চলের ফিন্যান্স অনুষদ তিব্বত বিশ্ববিদ্যালয়ের অন্তর্ভুক্ত হয়। এর ফলে বহুবিধ প্রাতিষ্ঠানিক বিষয়সমূহে পড়ার সুযোগ সৃষ্টি হয়। ২০০৮ সালের ডিসেম্বর মাসে এটি প্রধান বিশ্ববিদ্যালয়সমূহের জাতীয় ২১১ প্রকল্পের অধীনে চলে আসতে সমর্থ হয়।
বিশ্ববিদ্যালয়ে প্রায় ৭৫০০জন শিক্ষার্থী অধ্যয়নরত আছে, যার প্রায় ২০% তিব্বতি শিক্ষা বিভাগের অন্তর্গত। এটি আন্তর্জাতিক এবং স্থানীয় উভয় পর্যায়ের শিক্ষার্থীদের কাছেই জনপ্রিয়। লাসায় অবস্থিত বিশ্ববিদ্যালয়ে ভবিষ্যতে তিব্বতবিদ্যায় গবেষণা করতে ইচ্ছুক এমন অনেকেই পড়াশোনা করছে। এখানে স্থানীয় ছাড়াও হ্যান জাতীয়তাধারী ৩৬১ জন এবং যুক্তরাষ্ট্র, জার্মানি, জাপান, সুইডেন, ইতালি, দক্ষিণ কোরিয়া প্রভৃতি দেশ থেকে আগত মোট ৩১ জন শিক্ষার্থী আছে।
তিব্বত বিশ্ববিদ্যালয়ে পড়তে হলে তিব্বতি ভাষা শেখা বাধ্যতামূলক। তিব্বতি ভাষার উপর চার বছরের কোর্স চালু রয়েছে, যা পূর্বে তিন বছরের কোর্স হিসেবে পরিচালিত হত। বছরে দুইবার তিব্বতি ভাষার উপর শিক্ষার্থীদের দক্ষতা যাচাইয়ের জন্য পরীক্ষা নেওয়া হবে। ১৯৯৫ সালে এর প্রায় ৯২% শিক্ষার্থী ক্ষুদ্র জাতিগোষ্ঠীর অন্তর্গত ছিল। তিব্বতীয় জাতিগোষ্ঠী থেকে ছিল প্রায় ৯২%।
লাসা ক্যাম্পাসে প্রায় ৮৬৩ জন কর্মচারী এবং ৫২৩ জন স্থায়ী শিক্ষক নিযুক্ত আছেন। ৩২৭ জন তিব্বতি শিক্ষক আছেন, যা মোট শিক্ষকের ৬২.৫% এবং ১৪,০২০ জন শিক্ষার্থী রয়েছেন।
এতে মোট ১১টি কলেজ আছে: কলা অনুষদ, বিজ্ঞান, প্রকৌশল, কৃষিবিদ্যা, চিকিৎসা কলেজ, অর্থনীতি ও ব্যবস্থাপনা অনুষদ, পর্যটন ও বিদেশী ভাষা অনুষদ, কলা, টীচার্স কলেজ, শিক্ষাপরিচালনা অনুষদ, কেন্দ্রীয় বেতার ও টিভি তিব্বত ইনস্টিটিউট। এখানে তিব্বতীয় শব্দ সাহিত্য, তিব্বতীয় ইতিহাস, তিব্বতীয় শিল্প, পাবলিক অ্যাফেয়ার্স ব্যবস্থাপনা, বাস্তুতন্ত্র, শস্য আবাদ ও পশুরোগ দূরীকরণ, সঙ্গীতবিদ্যা - এই মোট আটটি বিষয়ে স্নাতকোত্তর সম্পন্ন করা যায়।
পরবর্তীতে বিশ্ববিদ্যালয়টি দক্ষিণ চীনের সিচুয়ান প্রদেশের চেংড়ুতে অবস্থিত সিচুয়ান বিশ্ববিদ্যালয়ের সাথে মিলিতভাবে তিব্বতবিদ্যা বিষয়ের উপর পিএইচডি কর্মসূচীও চালু করে।
হোক্কাইদো সম্প্রচার
, এছাড়াও এটি HBC হিসাবে পরিচিত যা একটি জাপানি সম্প্রচারক। এটি "জাপান নিউজ নেটওয়ার্ক"(JNN) সঙ্গে সম্বন্ধযুক্ত একটি সম্প্রচার ব্যবস্থা। এদের প্রধান কার্যালয় দপ্তরটি হোক্কাইদোর মধ্যে অবস্থিত। এইচবিসি প্রথম প্রতিষ্ঠিত হয় ৩০ নভেম্বর,১৯৫১ সালে। রেডিও সম্প্রচার আনুষ্ঠানিকভাবে শুরু করে ১০ মার্চ, ১৯৫২ সালে এবং হোক্কাইদো প্রথম বাণিজ্যিক টেলিভিশন স্টেশন হিসাবে টিভি সম্প্রচার করে ১ এপ্রিল, ১৯৫৭ সালে।
সত্যবাবু মারা গেছেন
সত্যবাবু মারা গেছেন বাংলাদেশের সাংবাদিক ও সাহিত্যিক ফয়েজ আহমেদ কর্তৃক বিরচিত একটি স্মৃতিচারণমূলক গ্রন্থ, মধ্যরাতের অশ্বারোহী সিরিজে দ্বিতীয় বই। এটি ১৯৮৪ সালে প্রথম প্রকাশিত হয়। এর পরবর্তী ও শেষ খন্ডের নাম নন্দনে নন্দিনী। লেখাটি বই আকারে প্রকাশের আগে সাপ্তাহিক বিচিত্রায় ধারাবাহিকভাবে ধরে প্রকাশিত হয়েছিলো। এতে প্রছদ অঙ্কনের পাশাপাশি অভ্যন্তরের কার্টুন একেঁছেন রফিকুন্‌ নবী।
নন্দনে নন্দিনী
নন্দনে নন্দিনী বাংলাদেশের সাংবাদিক ও সাহিত্যিক ফয়েজ আহমেদ কর্তৃক বিরচিত একটি স্মৃতিচারণমূলক গ্রন্থ, মধ্যরাতের অশ্বারোহী সিরিজে তৃতীয় ও শেষ বই। এর পূর্ববর্তী খন্ডের নাম সত্যবাবু মারা গেছেন।
তিব্বত মিনজু বিশ্ববিদ্যালয়
তিব্বত মিনজু বিশ্ববিদ্যালয় (), তিব্বত ইউনিভার্সিটি ফর ন্যাশনালিটিস নামেও পরিচিত, হল একটি চীনা বিশ্ববিদ্যালয় যা জাতিতাত্ত্বিক গোষ্ঠী, বিশেষ করে তিব্বতিদের শিক্ষিত করে তোলার জন্য় প্রতিষ্ঠিত হয়। তিব্বত স্বায়ত্তশাসিত অঞ্চলভুক্ত হলেও বিশ্ববিদ্যালয়টির অবস্থান প্রাদেশিক রাজধানী জি'আন এর নিকটবর্তী সানজাই প্রদেশের জিয়ানইয়াং শহরে।
১৯৫৮ সালে "তিব্বত পাবলিক স্কুল" হিসেবে তিব্বত মিনজু বিশ্ববিদ্যালয় প্রতিষ্ঠিত হয়। তিব্বত স্বায়ত্তশাসিত অঞ্চলের সরকার কর্তৃক প্রতিষ্ঠিত প্রথম বিশ্ববিদ্যালয় এটি। ১৯৬৫ সালে বিশ্ববিদ্যালয়টি বর্তমানের নামধারণ করে।
বিশ্ববিদ্যালয়টিতে প্রায় ৯,৪০০ জন শিক্ষার্থী রয়েছে, যার অর্ধেকেরও বেশি তিব্বতিসহ বিভিন্ন ক্ষুদ্র জাতিগোষ্ঠীর অন্তর্গত। এর অনুষদের সদস্যসংখ্যা ১,১০৫। বিশ্ববিদ্যালয়টি প্রায় ৪৩টি স্নাতকশ্রেণির এবং ২০টি স্নাতকোত্তর পর্যায়ের ডিগ্রী দিয়ে থাকে।বিশ্ববিদ্যালয়টিতে মূল ভবন, ল্যাবরেটরি ভবন, অফিস ভবন, লেকচার হল ইত্যাদি স্থাপনা রয়েছে।
গিরিজা প্রসাদ কৈরালা
গিরিজা প্রসাদ কৈরালা ( ; ৪ জুলাই ১৯২৪- ২০ মার্চ ২০১০), সাধারণত জি পি কৈরালা নামে পরিচিত, একজন নেপালী রাজনীতিবিদ ছিলেন। গিরিজা প্রসাদ কৈরালা তিনি নেপালি কংগ্রেস এর নেতৃত্ব দেন এবং চার বার নেপালের প্রধানমন্ত্রীত্ব করেন। তিনি ১৯৯১-১৯৯৪, ১৯৯৮-১৯৯৯, ২০০০-২০০১, ২০০৬-২০০৮ মোট চারবার প্রধানমন্ত্রীত্ব করেন। তিনি জানুয়ারি ২০০৭ থেকে জুলাই ২০০৮ পর্যন্ত ভারপ্রাপ্ত রাষ্ট্রপতির দায়িত্ব পালন করেন। কৈরালা প্রায় ৬০ বছরেরও বেশি সময় ধরে রাজনীতির সাথে সক্রিয়ভাবে জড়িত ছিলেন। তিনি নেপালীয় শ্রমিক আন্দোলনের পথিকৃৎ ছিলেন। ১৯৫৯ সালের পর তওনি ১৯৯১ সালে সর্বপ্রথম গণতান্ত্রিকভাব প্রধানমন্ত্রী নির্বাচিত হন।
কৈরালা ব্রিটিশ ভারতের বিহারের সাহারসায় ১৯২৪ সালে জন্মগ্রহণ করেন। তার পিতা কৃষ্ণ প্রসাদ কৈরলা নেপালে নির্বাসিত হয়েছিলেন। ১৯৫২ সালে কৈরালা সুষুমা কৈরালার সাথে বিবাহ বন্ধনে আবদ্ধ হন। সুষুমা কৈরালা বিরাটনগর মমহিলা বিদ্যালয়ের প্রধান শিক্ষিকা ছিলেন। তাদের কন্যা সুজাতা ১৯৫৩ সালে জন্মগ্রহণ করেন। তার স্ত্রী ১৯৬৭ সালে আগুনের চুলার বিস্ফোরনে মারা যান।
কৈরালা ১৯৪৭ সালে বিরাটনগর জুট মিল আন্দোলনের মাধ্যমে রাজনীতিতে যুক্ত হন। 
১৯৪৮ সালে কৈরালা নেপাল মাজদুর কংগ্রেস দল গঠন করে। ১৯৫২ সালে তিনি নেপালীয় কংগ্রেসের মোরঙ জেলার চেয়ারম্যান হন এবং ১৯৬০ সালে নেপালের রাজা মাহেন্দ্র ককর্তৃক আটক ও ককারারুদ্ধ হওয়া পর্যন্ত তিনি ঐ পদে বহাল ছিলেন। ১৯৬৭ সালে দলের অন্যান্য নেতা ও কর্মীসহ কৈরালা জেল থেকে মুক্তি পেলে তাদেরকে ভারতে নির্বাসিত করা হয়। ১৯৭৯ সালে নেপালে ফেরা পর্যন্ত তিনি ১৯৭৫ থেকে ১৯৯১ সাল পর্যন্ত নেপালি কংগ্রেস এর সাধারণ সম্পাদক ছিলেন।
১৯৯১ সালে অনুষ্ঠিত প্রথম বহুদলীয় গণতান্ত্রিক নির্বাচনে কৈরালা মুরং ১ এবং সুনসারি ৫ নির্বাচনী এলাকা থেকে সংসদ সদস্য নির্বাচিত হন। নেপালীয় কংগ্রেস পার্লামেন্টের নিম্ন কক্ষ প্রতিনিধি সভার ২০৫টি আসনের ১১০টি আসন লাভ করে। পরবর্তীকালে তিনি নেপালীয় কংগ্রেস সংসদীয় দলের নেতা হিসেবে নির্বাচিত হন এবং রাজা বিরেন্দ্র ডাকে প্রধানমন্ত্রী হিসেবে নিযুক্ত করেন।
শ্বাসকষ্ট ও ফুসফসের পীড়াজনিত কারণে কৈরালা তার মেয়ে সুজাতা কৈরালার বাসায় ২০ মার্চ ২০১০ সালে ৮৫ বছর বয়সে মৃত্যুবরণ করেন। ২১ মার্চ কাঠমান্ডুর পশুপতিনাথ মন্দির এ তার শেষকৃত্য অনুষ্ঠিত হয়। তার মৃত্যুর খবর পাওয়ার পর অসংখ্য রাজনীতিবিদ শোকবারতা প্রকাশ করেন।
বাউন্ডারি স্ট্রীট
বাউন্ডারি স্ট্রীট ()হল কাওলুন, হংকংয়ে অবস্থিত একটি তিন-লেনের একমুখী রাস্তা। এটি পশ্চিমের তুং চাউ সড়কের সাথে পশ্চিম যুবরাজ এডওয়ার্ড সড়কের ছেদ থেকে শুরু হয়ে পূর্ব দিকে প্রাক্তন কাই তাক বিমানবন্দরের দিকে ধাবিত হয়েছে।
ঐতিহাসিকভাবে এই সড়কটি কাওলুনের দক্ষিণ ও উত্তর অংশের (নতুন কাওলুন) মধ্যকার সীমানা নির্দেশ করে। দক্ষিণ কাওলুনই কুইং রাজ্য থেকে গ্রেট ব্রিটেন ১৮৬০ সালে নিয়ে নেয়, অ্যারো যুদ্ধের পর বেইজিং চুক্তি অনুসারে। ১৮৯৮ সালে পিকিং-এর দ্বিতীয় সনদ অনুযায়ী ৯৯ বছরের জন্য উত্তর কাওলুন যুক্তরাজ্য কর্তৃক ইজারা নেওয়া হয়। ইজারা নেওয়ার পর এই সীমানার নাম বাউন্ডারি লাইন থেকে রাখা হয় ওল্ড ফ্রন্টিয়ার লাইন।
প্রাথমিকভাবে এই স্থানে কোনো সড়ক ছিল না, তবে ১৯৩৪ সালে কাওলুন শহরটির উন্নয়নের সাথে সাথে জমি কর এবং জমির ইজারার ব্যাপারে সুবিধার জন্য হংকং সরকার একটি সড়ক নির্মাণ করে। নির্মাণের প্রথম দিকে পূর্ব এবং পশ্চিম অংশ সাগরের (ভিক্টোরিয়া হারবার) নিকটে ছিল, তবে বর্তমানে জমি ভরাট করার মাধ্যমে এ গঠনের পরিবর্তন আনা হয়েছে। পূর্বাংশে কেইকু বিমানবন্দর নির্মাণের জন্য এমনটা ঘটে। তবে ঐতিহাসিকভাবে গুরুত্বপূর্ণ এ শহরের সড়কে বা এর আশেপাশে কোনো ধরণের ঐতিহাসিক স্থাপনা নেই।
এই সীমানা উঁচু ধরণের নানান বাঁশের বেঁড়া দিয়ে আচ্ছাদিত। এর ফলে চীনা কাওলুন ও ব্রিটিশ কাওলুনের মধ্যকার চোরাচালানি প্রতিরোধ করা সম্ভব হত। এই কলোনিতে নতুন সাম্রাজ্যের অন্তর্ভুক্তির পরে সীমানাটি অনেকটাই অপ্রচলিত হয়ে পড়ে।
যদিও সড়কটি ঐতিহাসিক সীমানা নির্দেশ করেম তবুও উত্তরের ইজারা নেবার ৩০ বছরের মধ্যে ১৯৩৪ সাল পর্যন্ত এই সড়কের কোনো অস্তিত্ব ছিল না। কাওলুন টং এর উন্নতি তরান্বিত করার জন্য এবং সেইসাথে উত্তর ও দক্ষিণ সীমানার মধ্যকার জমিকর হিসাবের সুবিধার জন্য এই রাস্তা নির্মাণ করা হয়।
বর্তমান সময়ে নতুন কাওলুন অনেকাংশেই নতুন সাম্রাজ্যের অন্তর্ভুক্ত হিসেবে ধরা হয় না, বরং কাওলুনের শহুরে অঞ্চল হিসেবেই ধরা হয় (বাউন্ডারী স্ট্রীটের উভয় পাশে)।
প্রশাসনিকভাবে পূর্ব রেলপথের পশ্চিমে এই সড়কের অংশ ইয়াউ সিম মং জেলা ও শাম সুই পো জেলার মধ্যকার সীমানা নির্দেশ করে।
১জুলাই ১৯৯৭ তারিখে বাউন্ডারি স্ট্রীটের উভয় পাশের সার্বভৌমত্ব যুক্তরাজ্য থেকে হংকং-এর বাকি অংশসহ চীনের কাছে সমর্পিত হয়।
আবু মোহাম্মদ আল-হাসান আল-হামদানি
তার যথেষ্ট পরিমাণ বৈজ্ঞানিক কর্মকাণ্ড থাকা সত্ত্বেও আল-হামদানির জীবনকাহিনী সম্বন্ধে খুব কমই জানা যায়। তিনি ব্যাকরণবিদ হিসেবে সুখ্যাতি অর্জন করেছেন বেশি, তাছাড়া তিনি অনেক কবিতা লিখে গেছেন, জ্যোতির্বিদ্যার ছক প্রণয়ন করেছেন, এবং তার জীবনের বেশীরভাগ সময়ই আরবের প্রাচীন ইতিহাস এবং ভূগোল সম্পর্কে জানতে অতিবাহিত করেছেন।
তার জন্মের পূর্বে তার পরিবার আল-মারশি (المراشي) তে বসবাস করত। অতঃপর তারা সানা'য় (صنعاء) চলে আসেন, যেখানে তিনি ৮৯৩ খ্রিঃ জন্মগ্রহণ করেন। তার বাবা একজন পরিব্রাজক ছিলেন এবং তিনি কুফা, বাগদাদ, বসরা, ওমান এবং মিশর ভ্রমণ করেন। সাত বছর বয়সের সময়, তিনি নিজে থেকেই ভ্রমণের কথা বলতেন। সাদাহ (صعدة) এর উদ্দেশ্যে যাত্রা করার পর, তিনি মক্কা ত্যাগ করেন, যেখানে তিনি ছয় বছরের বেশি অবস্থান করেছেন এবং শিক্ষাদীক্ষা গ্রহণ করেছেন। সেখানে তিনি খাওলান (خولان) সম্পর্কে সংবাদ সংগ্রহ করেন। পরবর্তীতে, তিনি সানায় ফিরে আসেন এবং হিমিয়ার (حمْير) সম্পর্কে সংবাদ সংগ্রহ করেন, কিন্তু তার রাজনৈতিক দৃষ্টিভঙ্গির জন্য তাকে দুই বছর কারারুদ্ধ করে রাখা হয়। কারামুক্তির পর, তার গোত্রের প্রতিরক্ষার জন্য তিনি রাইদা (ريدة) তে যান, সেখানেই তিনি তার গ্রন্থের বেশীরভাগ সংকলন করেন এবং ৯৪৫ সালে মৃত্যুর পূর্ব মুহুর্ত পর্যন্ত সেখানেই বাস করেন।
তার সম্পাদিত "আরব উপদ্বীপের ভূগোল" ("সিফাৎ যাজিরাত উল-আরব") হচ্ছে এই বিষয়ের উপর এখন পর্যন্ত সবথেকে গুরুত্বপূর্ণ সৃষ্টি। আলয়েস স্প্রেঞ্জারের দ্বারা তার গবেষণাগ্রন্থ "Post- und Reiserouten des Orients" (লাইপ্‌ৎসিশ, ১৮৬৪) এবং অন্য একটি গ্রন্থে "Alte Geographie Arabiens" (বের্ন, ১৮৭৫), নামে পাণ্ডুলিপি আকারে ব্যবহারের পর, ডি.এইছ. মুলার (লাইডেন, ১৮৮৪; cf. Sprenger's criticism in "Zeitschrift der deutschen morgenländischen Gesellschaft", খণ্ড- ৪৫, পৃ;৩৬১–৩৯৪) এই শিরোনামে এটিকে সম্পাদনা করেন।
প্রাচীন আরব নিয়ে বিভিন্ন প্রকাশনায় ই. গ্ল্যাজার তার কাজ নিয়ে অনেক লেখালেখিও করেছেন। আল-হামদানির অন্যান্য উল্লেখযোগ্য কর্মের মধ্যে রয়েছে "ইকলিল" (মুকুট), যা দশ খন্ডে হিমিয়ারিয়দের বংশবৃত্তান্ত সম্পর্কে এবং তাদের রাজাদের যুদ্ধসমূহ নিয়ে লিখা। এগুলোর মধ্য থেকে, ৮ অংশ, দক্ষিণ আরবের নগরদুর্গ এবং প্রাসাদসমূহের উপর, মুলার কর্তৃক "Die Burgen und Schlösser Sudarabiens" (ভিয়েনা, ১৮৮১) তে সম্পাদনা করা হয়েছে।
আল-হামদানির বর্ণীত অন্যান্য কাজ গুস্তাভ লেবারেশ্ট ফ্লুগেলের "Die grammatischen Schulen der Araber" (লাইপ্‌ৎসিশ, ১৮৬২), পৃ;২২০–২২১; এ দেখা যায়।
গিলগিট নদী
গিলগিট নদী পাকিস্তান-এর পাক অধিকৃত কাশ্মির এর গিলগিট-বালটিস্তান প্রদেশের শিনদুর হ্রস থেকে উৎপন্ন হয়েছে।এর পর নদীটি পার্বত্য পথ অতিক্রম করে গিলগিট শহরে পাশ দিয়ে বাহিত হয়ে সিন্ধু নদ-এ মিলিত হয়েছে। নদীটির মোট দৈর্ঘ্য ।এই নদীটির প্রবাহের সমগ্র অংশই পার্বত্য অঞ্চলে ফলে নদীটি খুবই খরস্রতা।নদীটি সিন্ধু নদএর অন্যতম উপনদী।এই নদী গিলগিট শহরে জলের জোগান দেয়।এই নদীর তীরে অবস্থিত গিলগিট শহরের নাম এই নদী থেকেই নেওয়া হয়েছে।এই নদীটি শীতকালে জমে বরফে ঢেকে যায়।এই সময় নদী পথে চিত্রল ও গিলগিট যুক্ত থাকে।
গিলগিট নদীটি শানদুর হ্রদ থেকে উৎপন্ন হয়েছে।এইনদী উৎস স্থল থেকে প্রথমে পশ্চিমে প্রবাহিত হয়েছে এর পর এটি দক্ষিণ পশ্চিমে প্রবাহিত হয়েছে।নদীটি হিন্দুকুশ পর্বত,কারাকোরাম পর্বত এর হিমবাহের জলে পুষ্ট।নদিটি উৎপন্ন হয়ে গভীর উপত্যকা ও গিরিখাদ এর মধ্য দিয়ে বাহিত হয়েছে।এই নদীটি গিলগিট শহরে পৌঁছনর আগে হুনজা নদীর সঙ্গে মিলিত হয়েছে।এর পর নদীটি গিলগিট শহর অতিক্রম করে সিন্ধু নদ-এ মিলিত হয়েছে গিলগিত শহরের কাছেই বুনজি নামক স্থানে।নদীটি সিন্ধু নদের অন্যতম উপনদী ও জলের উৎস।এর প্রবাহ পথে বহু ছোটো ছোট পাহিড়ী নদী ও পাহাড়ী ঝরণা যুক্ত হয়েছে।এই গুলিই নদীটির জলের প্রধান উৎস।এই অঞ্চলে নদীটি এক বিশাল জলের সঞ্চয় ও নদী ব্যবস্থা গড়ে তুলেছে।
গিলগিট নদীটি খুবই খরস্রতা ও গভীর উপত্যকা বিশিষ্ট হওয়ায় নদীর দুই পারের সঙ্গে যোগাযোগ খুবই দুর্বল।নদীর দুই পাড়ের মধ্যে যোগাযোগ বাড়ানোর জন্য গিলগিত-বালতিস্তান প্রদেশের প্রশাসন জুটিয়ালে একটি সেতু নির্মাণের পরিকল্পনা নেয়।এর পর এর নির্মাণ শুরু হয় এবং নির্ধারিত সময়ের মধ্যে নির্মাণ কাজ শেষ হয়।এই সেতুটি আরসিসি ব্রিজ নামে পরিচিত।সেতুটি উদ্ভোদন করেন গিলগিত-বালতিস্তান এর মুখ্যমুন্ত্রী হাফেজুর রহমান।এই সেতু নদীর দুই পাড়ে অবস্থিত জুটিয়াল অঞ্চল ও কারাকোরাম বিশ্ববিদ্যালয়কে যুক্ত করেছে।এটি এই অঞ্চলের মানুষের মধ্যে যোগাযোগ বৃদ্ধি করেছে।
এই নদীর উৎস শানদুর হ্রদ গিলগিট ও চিত্রলকে যুক্ত করেছে।এই হ্রদে শীতের সময় জল জমে বরফের আস্তরন পরে।এই বরফের উপর দিয়ে গিলগিট ও চিত্রলএর মধ্যে যোগাযোগ রক্ষা হয়।শীতকালে চিত্রল ও গিলগিট এর মধ্যে প্রতি বছর পোল খেলা অনুষ্ঠিত হয়। এই পোলো খেলা এখানকার মানুষের কাছে এক ঐতিহ্যে পরিনত হয়েছে।এই হ্রদটি ১২০০০ ফুট বা ৩,৭০০ মিটার উচু।
রাষ্ট্রপতি নিকোলাউ লোবাটো আন্তর্জাতিক বিমানবন্দর
রাষ্ট্রপতি নিকোলাউ লোবাটো আন্তর্জাতিক বিমানবন্দর (পুরানো নামঃ কমোরো আন্তর্জাতিক বিমানবন্দর) পূর্ব তিমুরের রাজধানী দিলিতে অবস্থিত একটি আন্তর্জাতিক বিমানবন্দর। এই বিমানবন্দরটি পূর্ব তিমুরের বিশিষ্ট রাজনীতিবিদ ও জাতীয় বীর নিকোলাউ দস রেইস লোবাটো-এর নামানুসারে নামকরণ করা হয়েছে।
পর্তুগীজ শাসনামলে বাউকাউ বিমানবন্দর, যেটির দীর্ঘ রানওয়ে রয়েছে, সেটি আন্তর্জাতিক বিমান চলাচলের জন্য ব্যবহৃত্ হতো; কিন্তু ইন্দোনেশিয়ান শাসনামলে ১৯৭৫ সালের পর, এই বিমানবন্দরটি কমোরো আন্তর্জাতিক বিমানবন্দর নামে পরিচিতি লাভ করে। বিমানবন্দরটি ২০০৬ সালের মে'তে অপারেশন এ্যাসটিউট চলাকালে অস্ট্রেলিয়ান প্রতিরক্ষা বাহিনীর নিয়ন্ত্রণে যায়।
দিলি বিমানবন্দরের রানওয়েটি সাধারণভাবে এয়ারবাস এ৩১৯, বোয়িং ৭৩৭-৫০০ অথবা সি-১৩০ হারকিউলিস বিমানের তুলনায় বৃহত্ যানের অবস্থানের অনুপযোগী হলেও ২০০৮ সালের জানুয়ারিতে পর্তুগীজ চার্টার বিমান সংস্থা ইউরোআটলান্টিক এয়ারওয়েজ লিসবন থেকে সরাসরি একটি বিমান পরিবহণ করে যাতে গার্ডা ন্যাছিওনাল রিপাবলিকানা'র ১৪০ জন সদস্যের জন্য বোয়িং ৭৫৭ বিমান ব্যবহার করে।
কুয়ান্তান
কুয়ান্তান হল মালয়েশিয়ার পেহাং প্রদেশের রাজধানী, প্রধান শহর ও বন্দর। এটি কুয়ান্তান নদীর মোহনায় এবং দক্ষিণ চীন সাগরের মুখে অবস্থিত। কুয়ান্তান মালয়েশিয়ার নবম বৃহত্তম শহর।
কুয়ান্তান প্রথম শতাব্দীতে চীহ-তু সাম্রাজ্যের অংশ ছিল। ১১শ শতাব্দীতে এখানে ছোট ছোট বিভিন্ন সাম্রাজ্যে বিভক্ত ছিল, যেগুলো যা পেং- খেং নামে পরিচিত। এ শাসন ব্যবস্থা ১২শ শতাব্দীর সিয়ামিস গ্রহণের পুর্ব পর্যন্ত ছিল। ১৫শ শতাব্দীতে কুয়ান্তান মালাক্কা সম্রাট কর্তৃক শাসিত হয়।
১৯৫৫ সাল পেহাং রাজ্য সরকারের প্রধান দপ্তরসমূহ কুয়ালা লিপিস থেকে কুয়ান্তানে স্থানান্তর করা হয়েছিল।
কুয়ান্তান জেলা ৭টি মুকিমে বিভক্ত। তা হল :
কুয়ান্তান শহরের অধিকাংশ শহুরে এলাকা বেরসেরাহ ও কুয়ালা কুয়ান্তান মুকিমে অবস্থিত।
কুয়ান্তানের জনসংখ্যা আনুমানিক ৬০৭,৭৭৮ জন। এখানকার মোট জনসংখ্যার ৫৫% মালয়, ৩৪% চীনা, ১০% ভারতীয় এবং ১% অন্যান্য জাতিগোষ্ঠির লোক বসবাস করে। ওয়ার্ল্ড গেজেটার এর হিসাব অনুযায়ী ইস্ট কস্ট অব পেনিসুলার মধ্যে কুয়ান্তানের জনসংখ্যা বৃদ্ধির হার সবচেয়ে বেশি, যা হল ৩.৮৮ প্রায়।
মালয়েশিয়ার পরিসংখ্যান বিভাগ ভিত্তিক ২০১০ সালে শুমারি অনুযায়ী জাতিগোষ্ঠিসমূহ।
কুয়ান্তানের অর্থনীতি প্রধানত পর্যটন নির্ভর। স্থানীয়ভাবে কুয়ান্তান হ্যান্ডিক্রাফট, বটিক, কেরোপক (ভাজা মাছের ক্রাকার্স) এবং লবণাক্ত মাছের জন্য বিখ্যাত। কুয়ান্তান পেহাং প্রদেশের প্রশাসনিক ও বাণিজ্যিক রাজধানী হিসাবে সেবা প্রদান করে। ব্যবসা ও বাণিজ্য শহরাঞ্চলের গুরুত্বপূর্ণ অর্থনৈতিক কর্মকাণ্ড। কাঠ শিল্প, আইসক্রিম এবং মাছ ধরা স্থানীয় অর্থনীতির মূল চালিকাশক্তি।
কুয়ান্তান কুয়ালালামপুরের সাথে ইস্ট কস্ট এক্সপ্রেসওয়ে ও কারাক এক্সপ্রেসওয়ের মাধ্যমে সংযুক্ত। কুয়ান্তানের সড়ক যোগাযোগ পূর্বে চেয়ে অনেক পরিবর্তন সাধিত হয়েছে, বিশেষ করে ইস্ট কস্ট এক্সপ্রেসওয়ে চালু হওয়ার পর। ইস্ট কস্ট এক্সপ্রেসওয়ে সেলানগরের গোমব্যাক থেকে শুরু হয়েছে এবং কুয়ালা তেরেংগানুর নিকটে শেষ হয়েছে। এছাড়াও কুয়ান্তান পেহাংয়ের অন্যান্য প্রধান শহরসমূহের সাথে সড়কপথে সংযুক্ত রয়েছে।
কুয়ান্তানে সেবাপ্রদানকারী একমাত্র বিমানবন্দর হল সুলতান হাজী আহমদ শাহ বিমানবন্দর। এটি পেহাং প্রদেশের একমাত্র বিমানবন্দর যা মালয়েশিয়া এয়ারপোর্ট বিএইচডি কর্তৃক নিয়ন্ত্রিত হয়। বর্তমানে কুয়ান্তান থেকে মালয়েশিয়া এয়ারলাইন্স সিস্টেমের ফায়ারফ্লাই ও মালিন্ডো ফ্লাইট পরিচালনা করে।
কুয়ান্তান বন্দর হল কুয়ান্তানের একটি বহুমুখী বন্দর, যা কুয়ান্তান ও সম্পূর্ণ ইস্ট কস্ট অঞ্চলকে সেবা প্রদান করে।
বর্তমানে কুয়ান্তানের একটি ভগিনী নগর রয়েছে:
কাতারি নাগরিকদের জন্য ভিসার প্রয়োজনীয়তা
কাতারি নাগরিকদের ভিসা অত্যাবশ্যক হল অন্য রাষ্ট্রের কতৃপক্ষের দ্বারা কাতারি নাগরিকদের আইনি প্রবেশাধিকার। ২০১৬ সালের ফেব্রুয়ারিতে কাতারি নাগরিকদের ভিসা মুক্ত বা ভ্রমণকালে ভিসার মাধ্যমে ৭৯ টি দেশে এবং ভূখণ্ডে যাবার প্রবেশাধিকার ছিল, যা ভিসা রিস্ট্রিকশন ইনডেক্স অনুসারে কাতারি পাসপোর্ট বিশ্ব র‍্যাংকিং এর ৬২তম অবস্থানে ছিল।
ঐতিহাসিকভাবে, জিসিসি সদস্য দেশসমূহে ভ্রমণকালে কাতারি নাগরিকদের ভিসা প্রয়োজন হত না। ৫ জুন ২০১৭ থেকে শুরু করে, বাহরাইন, সৌদি আরব এবং সংযুক্ত আরব আমিরাত কাতারি নাগরিকদের প্রবেশে নিষেধাজ্ঞা আরোপ করেছে। যাইহোক, কাতারি নাগরিক যারা ঐসব দেশে বিবাহ বন্ধনে আবদ্ধ তারা কোনভাবে প্রভাবিত হয়নি, দ্বৈত নাগরিকত্ব না থাকলেও। ঐসব দেশে তারা কাজ করার অধিকার রাখত। একইভাবে জিসিসি সদস্য দেশসমূহের নাগরিকদের ও কাতারে প্রবেশে ভিসা প্রয়োজন হত না।
তোওহোকু অঞ্চল
তোওহোকু অপেক্ষাকৃত কঠোর জলবায়ুর এক নয়নাভিরাম স্থান হিসেবে খ্যাত। বিংশ শতাব্দীতে এখানে পর্যটনশিল্পের বিকাশ হয়।
ঐতিহাসিকভাবে তোওহোকু অঞ্চলের অধিকাংশ মিচিনোকু অঞ্চল নামে পরিচিত ছিল। মিচিনোকু নামের প্রথম উল্লেখ পাওয়া যায় (৬৫৪) গ্রন্থে। বর্তমানে মিচিনোকু শব্দের ব্যবহারে কিছু বৈচিত্র্য আছে।
তোওহোকুতে প্রথম ঐতিহাসিক বসতি স্থাপনের সময় ছিল সপ্তম থেকে নবম শতাব্দী। ততদিনে সমসাময়িক সভ্যতা ও সংস্কৃতি বেশ ভাল ভাবেই কেন্দ্রীয় ও দক্ষিণ-পশ্চিম জাপানে অধিষ্ঠিত হয়ে গিয়েছিল। ভূমিপুত্র এমিশিদের শেষ ঘাঁটি এবং বিভিন্ন যুদ্ধের ক্ষেত্র হিসেবে তোওহোকু অঞ্চল প্রায়ই ইতিহাসের বিভিন্ন সময়ে কিয়োতোর নিয়ন্ত্রণকে এড়িয়ে চলত।
হাইকু কবি মাৎসুও বাশো তোওহোকু অঞ্চলে ভ্রমণের অভিজ্ঞতা নিয়ে লিখেছিলেন "ওকু নো হোসোমিচি" ("গভীর উত্তরের সংকীর্ণ পথ")।
প্রথাগতভাবে অঞ্চলটিকে জাপানের অন্যতম অনুন্নত অঞ্চল হিসেবে গণ্য করা হয়।
১১ই মার্চ, ২০১১ তে বিধ্বংসী ৯.০ মাত্রার ভূকম্প ও সুনামিতে অঞ্চলটির পূর্ব উপকূলে ব্যাপক ক্ষয়ক্ষতি হয় এবং ১৫,৮৯৪ জনের প্রাণ যায়। এছাড়াও প্রায় ৫ লক্ষ মানুষ ঘরছাড়া হন এবং ঐ ভূকম্পের ফলে সংঘটিত ফুকুশিমা-দাইচি নিউক্লীয় দুর্ঘটনায় তেজষ্ক্রিয় বিকিরণের শিকার হন।
প্রথাগতভাবে তোওহোকু অঞ্চলকে আওমোরি, আকিতা ও ইওয়াতে প্রশাসনিক অঞ্চল সমেত এবং য়ামাগাতা, মিয়াগি ও ফুকুশিমা প্রশাসনিক অঞ্চল সম্বলিত এই দুই অঞ্চলে ভাগ করা হয়।
২০০০ খ্রিঃ থেকে তোওহোকুর জনসংখ্যা ক্রমাগত হ্রাস পাচ্ছে এবং বর্তমানে এই প্রক্রিয়ার গতি বৃদ্ধি পেয়েছে। ফলে অপেক্ষাকৃত জনবহুল মিয়াগি প্রশাসনিক অঞ্চলও এখন ক্রমহ্রাসমান জনসংখ্যার বিপদে আক্রান্ত। অবশ্য পূর্বোল্লিখিত দুর্ঘটনার পর সেন্‌দাই শহর কলেবরে বৃদ্ধি পেয়েছে। ১৯৫০ এর দশকে সমগ্র জাপান-ব্যাপী জনসংখ্যা বৃদ্ধির হার হ্রাসের পর হোনশু দ্বীপের সবচেয়ে উত্তরে অবস্থিত তিন প্রশাসনিক অঞ্চল আওমোরি, আকিতা ও ইওয়াতের জনসংখ্যা ১৯৮০ এর দশক থেকে আবার হ্রাস পেতে শুরু করে। ১৯৮০ এর আগে পর্যন্ত ফুকুশিমার জনসংখ্যা এই অঞ্চলে সর্বাধিক থাকলেও বর্তমানে এই শিরোপার দাবিদার মিয়াগি।
জাপানের অধিকাংশের মত তোওহোকু অঞ্চলও পাহাড় ও পর্বতময়। ওওউ পর্বতমালা অঞ্চলের উত্তর থেকে দক্ষিণে প্রসারিত হয়েছে। অঞ্চলের অধিকাংশ নিম্নভূমি পাহাড়বেষ্টিত ও সমুদ্র থেকে দূরবর্তী, এবং এই সমস্ত স্থানেই জনবসতির কেন্দ্রীভবনের প্রবণতা লক্ষ্য করা যায়। সমুদ্রের উপকূলভাগ বন্দর নির্মাণের অনুকূল না হওয়ায় অঞ্চলটি যোগাযোগের জন্য রেলপথ ও সড়ক যোগাযোগের উপর বেশি নির্ভরশীল। সৌভাগ্যক্রমে পর্বতমালার মধ্যভাগে কিছু অঞ্চল নিম্নভূমি হওয়ায় দুই পাশের জনবসতির যোগাযোগের কিছুটা সুবিধে হয়।
প্রথাগতভাবে তোওহোকুকে জাপানের শস্যভাণ্ডার আখ্যা দেওয়া হত, কারণ সেন্‌দাই ও তোকিও-য়োকোহামার বাজারে এই অঞ্চল থেকেই চাল ও অন্যান্য ফসল সরবরাহ করা হত। দেশের মোট চাল উৎপাদনের ২০ শতাংশ আসত তোওহোকু থেকে। অঞ্চলটিত জলবায়ু অবশ্য সাইবেরিয়া থেকে আগত শীতল বায়ুপ্রবাহের কারণে হোনশুর অন্যান্য অঞ্চল অপেক্ষা কঠোর। ফলে বছরে মাত্র এক বারই এখানে ধান চাষ সম্ভব হয়।
১৯৬০ এর দশকে তোওহোকুতে লোহা, ইস্পাত, সিমেন্ট, রাসায়নিক, কাগজের মণ্ড নির্মাণ ও তৈল শোধন শিল্প স্থাপন আরম্ভ হয়।
সেভেন ইয়ার্স ইন টিবেট
সেভেন ইয়ার্স ইন টিবেট: মাই লাইফ বিফোর, ডিউরিং অ্যান্ড আফটার বা তিব্বতে সাত বছর: আমার পূর্বের, বর্তমান এবং পরবর্তী জীবন (১৯৫২; ; ১৯৫৪ সালে ইংরেজিতে) হল অস্ট্রিয়ার পর্বতারোহী হেইনরিখ হ্যারার রচিত আত্মজীবনীমূলক গ্রন্থ। দ্বিতীয় বিশ্বযুদ্ধ এবং সমাজতান্ত্রিক চীনা পিপল'স লিবারেশন আর্মির আক্রমণ চলাকালীন ১৯৪৪ এবং ১৯৫১ এর মধ্যে তার ব্যক্তিজীবনের অভিজ্ঞতার আলোকে এই গ্রন্থটি রচিত হয়।
বইটিতে হ্যারার এবং তার সঙ্গী পিটার আউফস্নেইটার ভারতের ব্রিটিশদের নির্যাতন শিবির থেকে পালানোর কাহিনি বিধৃত হয়েছে। হ্যারার এবং আউফস্নেইটার তখন তিব্বতের লাসায় যায়। এখানে তারা বেশকিছু বছর কাটায়; হ্যারার তৎকালীন তিব্বতি সংস্কৃতির সাথে পরিচিত হয় এবং তা বইটিতে তুলে ধরে। হ্যারার ধীরে ধীরে ১৪তম দালাই লামার শিক্ষক ও বন্ধু হয়ে ওঠে। পরবর্তী চীনা সেনাদের এগিয়ে আসার পূর্বেই তিনি ১৯৫০ সালের নভেম্বর মাসে লাসা ত্যাগ করেন। ছুম্বি উপত্যকার কাছে কিছুদিন থাকার পর তিনি ১৯৫১ সালের মার্চ মাসে তিব্বত ত্যাগ করে ভারতে চলে যান।
"সেভেন ইয়ার্স ইন টিবেট" বইটি ৫৩টি ভাষায় অনূদিত হয়, এবং ১৯৫৪ সালে যুক্তরাষ্ট্রের সর্বাধিক বিক্রিত বইও ছিল এটি। সে বছরে বইটির মোট ৩ মিলিয়ন কপি বিক্রি হয়।
ফ্ল্যামিঙ্গো মুদ্রণে প্রকাশিত এই বইটিতে ১৪তম দালাই লামা লেখকের কাজের প্রশংসা করে বলেন: "হ্যারার সবসময়েই তিব্বতের বন্ধু ছিল। আমাদের জন্য তার সবচেয়ে বড় অবদান ছিল "সেভেন ইয়ার্স ইন টিবেট", যা আমার দেশের সাথে হাজার হাজার মানুষের পরিচয় করিয়ে দিয়েছে।
বইটির উপর ভিত্তি করে দুইটি চলচ্চিত্র নির্মিত হয়েছে। একটি হল হ্যান্স নিয়েটার পরিচালিত ৭৬-মিনিট দৈর্ঘ্যের একটি প্রামাণ্যচিত্র "সেভেন ইয়ার্স ইন টিবেট" (১৯৫৬), যেখানে ধারণকৃত চিত্র ছাড়াও স্বয়ং হ্যারার কর্তৃক ধারণকৃত ও পরিবর্ধিত চিত্রসমূহও স্থান পায়। অপরটি হল জিন-জ্যাকুইস আনুয়াড পরিচালিত এবং ব্র্যাড পিট ও ডেভিড থিউলিস অভিনীত চলচ্চিত্র "সেভেন ইয়ার্স ইন টিবেট" (১৯৯৭)।
"ওয়ার্কার্স ওয়ার্ল্ড"-এর সাংবাদিক গ্যারি উইলসন হ্যারারের আত্মজীবনীকে "তার অভিযানের কল্পমিশ্রিত উপস্থাপনা" হিসেবে উল্লেখ করেন। লুইস এম. সাইমন বলেন, বইটি কেবল মূল চরিত্রের অন্ধকার অতীতকেই তুলে ধরেছে। লি জিয়ানহুয়া বলেন, বইটির মাধ্যমে হ্যারার "মানবাধিকারের বিচারক" আখ্যা লাভ করেছেন।
প্যাট্রিক ফ্রেঞ্চ ধারনা করেন বইটি লিখিত হয় ছদ্মনামে, তাই বইটির ইংরেজি সংস্করণে বেশ পরিবর্তন এসেছে। ঐ সময়ে একটি বইয়ের মধ্যে রাজনৈতিক অতীত তুলে ধরা সত্যিই অচিন্ত্যনীয় ছিল।
ডেভিড বাউয়ি একই নামে একটি সংগীতও রচনা করেন, যা তার "আর্থলিং" (১৯৯৭) অ্যালবামে রয়েছে।
১৮৭৬ সালের ঘূর্ণিঝড় (বাংলাদেশ)
১৮৭৬ সালের বাকেরগঞ্জ ঘূর্ণিঝড় (অক্টোবর ২৯ – নভেম্বর ১, ১৮৭৬) প্রাণহানির ও ভয়ঙ্করের দিক থেকে পৃথিবীর ঘূর্ণিঝড়-এর ইতিহাসে ষষ্ঠ স্থান নিয়ে আছে।। অক্টোবরের ৩১, ১৮৭৬ বাকেরগঞ্জের উপকূলের (মেঘনার মোহনার ‍নিকটে) উপর দিয়ে বয়ে যায় এই প্রলয়ঙ্করী ঘূর্ণিঝড়। এটি "দ্যা গ্রেট বাকেরগঞ্জ ১৮৭৬" নামেও বহুল পরিচিত।
২৭শে অক্টোবর, দক্ষিণ বঙ্গোপ্রসাগর (আনুমানিক) ১০.০ ডিগ্রি উত্তর এবং ৮৯.০ ডিগ্রি পূর্ব হতে ঘূর্ণিঝড়ের উৎপত্তি হয় এবং এর ফলশ্রুতিতে সকাল থেকেই নিন্মচাপের সৃষ্টি হয়, যা ৩০শে অক্টোবর ১৫ ডিগ্রি উত্তর ৮৯ ডিগ্রি পূর্ব এ তীব্রতর আকার ধারন করে এবং উত্তর-উত্তরপূর্ব দিকে এগিয়ে যেতে থাকে।
৩১ অক্টোবর প্রবল সামুদ্রিক ঝড়ের আকার নিয়ে বাকেরগঞ্জএর উপকূলের উপর দিয়ে বয়ে যায়। ঝড়ের কেন্দ্র ৩-১৩.৬ মিটার, বাতাসের তীব্রতা ২২০ কিমি/ঘন্টা (১৪০ মাইল/ঘন্টা) এবং পানি সমুদ্রতটের থেকে স্বাভাবিকের থেকে ৪০ ফিট (১২ মিটার) উপর দিয়ে বয়ে যায়।
মেঘনা মোহনা এবং চট্টগ্রাম, বরিশাল ও নোয়াখালী উপকুলে তীব্র ঝড়ো জলোচ্ছ্বাস ও প্লাবন সংঘটিত হয়। ঘূর্ণিঝড়ে বাকেরগঞ্জের নিন্ম অঞ্চল সম্পূর্ণভাবে প্লাবিত হয়ে যায়, ঝড়ে আক্রান্ত ব্যতিত সমপরিমান মানুষ ঝড় পরবর্তী বিভিন্ন অসুখ ও অনাহরে মৃত্যুবরন করে। আনুমানিক হিসাবে ২ লক্ষ মানুষ এর প্রাণহানী ঘটে এই ঘূর্ণিঝড়ে। আরও অধিক মানুষ মারা যায় দুর্যোগ পরবর্তী মহামারী এবং দুর্ভিক্ষে।
সড়ক ই৬১১ (সংযুক্ত আরব আমিরাত)
ই৬১১ () সংযুক্ত আরব আমিরাতের একটি রাস্তা। যা কিনা আমিরাত সড়ক নামেও পরিচিত, ই ৬১১ কে আবুধাবির সাথে উত্তরাঞ্চলীয় আমিরাত রাশ আল খাইমাহ, উম্ম আল কওয়্যাইন এর একটি সংযোগসড়ক হিসেবে তৈরী করা হয়েছে। রাস্তাটি দুবাই শহরকে পাশ কাটিয়ে ই৩১১ এর সমান্তরালে অতিক্রম করে।
রাস্তাটি তিন ধাপে সম্পন্ন করা হয়েছে। প্রথম পর্যায়ে,
E 611 was called Dubai Bypass Road, before being renamed Emirates Road in 2013.
কিউশু
কিউশু (জাপানি ভাষায় 九州) জাপানের তৃতীয় বৃহত্তম দ্বীপ এবং জাপানের চারটি দ্বীপের মধ্যে সবচেয়ে দক্ষিণ-পশ্চিমে অবস্থিত। এটির প্রাচীন নাম ছিল "কিউকোকু" (জাপানি ভাষায় 九国, বাংলায় "নয়টি রাজ্য”), "চিনজেই" (জাপানি ভাষায় 鎮西, বাংলায় "প্রশান্ত মহাসাগরীয় অঞ্চলের পশ্চিম অংশ"), এবং "সুকুশি-নো-শিমা" (জাপানি ভাষায় 筑紫島, বাংলায় "সুকুশির দ্বীপ ")। অষ্টম শতকে তাইহো কোড পুনর্গঠিত হলে "ফুকোকা" (তৎকালীন কিউশু) দ্বীপের শহর "দাজাইফু" অঞ্চলটির একটি গুরুত্বপূর্ণ প্রশাসনিক স্থানে পরিণত হয়। ২০০৬ সালের হিসাব অনুযায়ী ৩৫,৬৪০ বর্গকিলোমিটার (১৩,৭৬০ বর্গমাইল) আয়তনের কিউশুর জনসংখ্যা ছিল ১৩,২৩১,৯৯৫ জন।
কিউশু দ্বীপটি পর্বতবহুল এবং এখানে জাপানের সবচেয়ে জীবন্ত আগ্নেয়গিরি এসো পর্বত রয়েছে যার উচ্চতা ১৫৯১ মিটার (৫২২০ ফুট)। এখানে টেকটনিক ক্রিয়ার চিহ্নও রয়েছে। 
আজকের কিউশু অঞ্চলটি (九州 地方 কিউশু-চিহোও) সাতটি প্রশাসনিক অঞ্চল বা "কেন্‌"-এর সমন্বয়ে গঠিত একটি রাজনৈতিক সংজ্ঞায়িত অঞ্চল। এই প্রশাসনিক অঞ্চলগুলো হলঃ
গ্র্যান্ড মসজিদ (দুবাই)
গ্র্যান্ড মসজিদ সংযুক্ত আরব আমিরাতের দুবাইয়ে অবস্থিত একটি মসজিদ। এটি মূলত ১৯০০ খ্রিষ্টাব্দে নির্মিত হয়েছিল। এটিকে ভেঙ্গে ১৯৬০ খ্রিষ্টাব্দে পুনর্নির্মাণ করা হয়। আবার ১৯৯৮ খ্রিষ্টাব্দে এটিকে পুনর্নির্মাণের মধ্য দিয়ে যেতে হয়েছে। মসজিদটি ১২০০ জনেরও বেশি সংখ্যক মুসল্লি ধারণ করতে পারে। অমুসলিমদের মিনার ব্যতীত মসজিদের কোনো অংশে প্রবেশ করতে দেওয়া হয় না এ মসজিদটি দুবাইয়ের ধর্মীয় ও সাংস্কৃতিক জীবনের কেন্দ্রবিন্দু।
মসজিদটি মূলত একটি মক্তব ছিল, যেখানে পবিত্র কুরআন শরিফ শিক্ষা দেয়া হত। এখানে ১৯০০ সালের দিকে আবৃত্তির সাথে কুরআন শিক্ষা দেয়ার জন্য শিক্ষার্থীদের স্বাগত করা হয়। এই মসজিদটি দুবাইয়ের মধ্যে অন্যতম বৃহৎ মসজিদ এবং পুরাতন শহরটির একটি কর্তৃত্বপূর্ণ অট্টালিকা
মসজিদটির উচ্চতর গঠনটি হল এর মিনার, যা দুবাইয়ের মিনারগুলোর মধ্যে সবচেয়ে উঁচু এবং "লাইটহাউজের" প্রতিনিধিত্ব করে। মসজিদটির বেলে-ধূসর দেয়ালগুলো অনলংকৃত হলেও সেখানে একটি বড় কুরআনের শিলালিপি রয়েছে যা প্রবেশদ্বারের সম্মুখের পাঁচটি কলামের উপরে খচিত এবং ছয় ধাপের একটি সংক্ষিপ্ত ফ্লাইটের উপরের বসানো রয়েছে ৪৫ টি ছোট এবং নয়টি বৃহৎ গম্বুজের সাথে লম্বা মিনারটি গ্র্যান্ড মসজিদের ছাদ ঢেকে রেখেছে। কাঠের জানালাগুলো হস্তনির্মিত দাগী কাঁচের সঙ্গে লাগানো হয়েছে। মসজিদটির মিনার আনাতোলিয়ান রীতিতে নকশা করা হয়েছে। মসজিদটির দর্শকদের রক্ষণশীল পোশাক পরিধান করার পরামর্শ দেওয়া হয়ে থাকে।
এ মসজিদের নিকটতম মেট্রো স্টেশনটি হল "আল ফাহিদি"।
পূর্ব তিমুরের বিমানবন্দরের তালিকা
পূর্ব তিমুরের বিমানবন্দরের তালিকা হিসাবে এখানে পূর্ব তিমুরে অবস্থান অনুসারে বিমানবন্দরসমূহের (স্থানীয় ভাষায়ঃ "Timor-Leste") তালিকা সন্নিবেশিত হলো।
নিকিতা (টেলিভিশন ধারাবাহিক)
নিকিতা (ইংরেজী: Nikita) একটি আমেরিকান টেলিভিশন ধারাবাহিক যা দি সি ডব্লিউ তে সেপ্টেম্বর ৯, ২০১০ থেকে ডিসেম্বর ২৭, ২০১৩ পর্যন্ত যুক্তরাষ্ট্রে প্রচারিত হয়েছিল। এটি ১৯৯৭ সালে প্রচারিত জনপ্রিয় টেলিভিশন ধারাবাহিক লা ফেমে নিকিতা এর পরবর্তি ধারাবাহিক কাহিনি নিয়ে তৈরি।
এই ধারাবাহিক এর মূল চরিত্র একজন নারী যার নাম নিকিতা। নিকিতা সরকারের একটি গোপন সংস্থা ডিভিশান থেকে পালিয়ে যায়, পালিয়ে যাওয়ার ৩ বছর পর আবারো ফিরে আসে ডিভিশান নামক সংস্থা কে বন্ধ করে দেওয়ার জন্য।
নিকিতা ধারাবাহিক এর বিভিন্ন পর্বে আগত অভিনেতাদের তালিকা
২০১৭ সালের ১৪ই মার্চ থেকে বাংলাদেশের বেসরকারি টেলিভিশন চ্যানেল চ্যানেল আই ধারাবাহিকটি বাংলায় ডাবিং করে প্রতি সপ্তাহের শুক্র ও শনিবার বিকেল ৫ঃ৪৫ মিনিটে সম্প্রচার করা শুরু করে। ধারাবাহিকটির নাম ভুমিকায় কণ্ঠ দেন ২০১৪ সালের লাক্স চ্যানেল আই সুপারস্টার তাহসিন।
গিলগিত বিমানবন্দর
গিলগিট বিমানবন্দর হল পাকিস্তান এর অধীনস্ত গিলগিত-বালতিস্তান এর একটি প্রধান বিমান বন্দর। গিলগিট শহর থেকে বিমানবন্দরটি ।বিমানবন্দরটি সঙ্গে ইসলামাবাদ বিমানবন্দরের বিমান পরিসেবা চালু রয়েছে। এই বিমানবন্দর প্রধানত ব্যবহার করে পর্যটকেরা। ইসলামাবাদ থেকে কারাকোরাম হাইওয়ে হয়ে গাড়িতে গিলগিট আসতে সময় লাগে ১৫ ঘন্টা এবং বাসে সময় লাগে ২৪ ঘন্টা কিন্তু বিমানে লাগে ১ ঘন্টা ফলে পর্যটকেরা বিমান পরিবহন ব্যবহার করে গিলগিট আসতে। ইসলামাবাদ-গিলগিট রুটে শুধুমাত্র পাকিস্তান ইন্টারন্যাশনাল এয়ারলাইন্স বিমান চালায়। বিমান পরিবহন সংস্থাটি এই রুটে ৪২ আসনের "এটিআর-৪২" বিমান পরিচালনা করে। পর্যটন মরশুম যেমন শীতকালে এই বিমান বন্দরে যাত্রী চলাচল বৃদ্ধি পায়।
বিমান বন্দরটি ৩৫.৫৫ উত্তর ও ৭৪.১৮ পূর্বে অবস্থিত। এটি সমুদ্র সমতল থেকে ১৪৬২ মিটার উচ্চতায় অবস্থিত। এই বিমান বন্দরটি পার্বত্য অঞ্চলে অবস্থিত হওয়ায় এর রানওয়ে ছোট।
বিমানবন্দরটির রানওয়ে ১৬৪৬ মিটার হওয়ায় বোরিং ৭৩৭ এর মত বড় বিমান বিমানবন্দরটিতে নামতে পারেনা। ছোট বিমান চালু রয়েছে বিমানবন্দরটিতে। পাকিস্তান ইন্টারনেশনাল এয়ারলাইন এটিআর-৪২ বিমান এই বিমানবন্দর থেকে চালায়। এই পরিসেবার অগে সেনাবাহীনির লোকহেড সি-১৩০ হারকিউলাস বিমান পরিচালনা করা হত ইসলামাবাদ-গিলগিট রুটে। এর পর এই রুটে কিছু দিন ফোকার এফ-২৭ ফ্রেন্ডশিপ বিমান চালানো হয়। বর্তমানে এই বিমানের পরিবর্তে এটিআর -৪২ বিমান পরিচালনা করা হয়। গিলগিত-ইসলামাবাদ রুটে। ২০১৪ সালে পাকিস্তানএর প্রধান মন্ত্রী নওয়াজ শরিফ গিলগিট বিমানবন্দরে একটি নতুন ও আধুনিক টার্মিসান নির্মাণের প্রস্তাব করেন। বর্তমানে এই বিমানবন্দরে একটি নতুন আধুনিক টার্মিনাসের নির্মাণ চলছে। এই টার্মিনাসে থাকবে অত্যাধুনিক ব্যাগ পরীক্ষা ব্যবস্থা, বৃহৎ অপেক্ষা বা বসবার ব্যবস্থা, পানীয় জল ও শৌচালয়ের সুব্যবস্থা। এই বিমানবন্দরের সঙ্গেই রয়েছে একটি সুন্দর হ্রদ। এই হ্রদকে কেন্দ্র করে একটি পার্ক গড়ে উঠেছে। এই পার্কটি " সিএএ পার্ক " বা "গিলগিট সিটি পার্ক" হিসাবে পরিচিত। গিলগিত শহর থেকে বিমানবন্দরটি ২.৩ কিলোমিটার দূরে অবস্থিত। ফলে এই বিমাবন্দরকে যুক্তকারি ২.৩ কিলোমিটার পথের আধুনিকীকরণ ও এই পথে যাত্রী পরিবহনের উন্নয়নে ব্যবস্থা নেওয়া হয়েছে পাকিস্তান সরকার ও গিলগিত-বালতিস্তান সরকারের থেকে। ওই পথের আধুনিকীকরণ সম্পূর্ন হলে শহরের কেন্দ্রীয় এলাকা থেকে বিমানবন্দরে যোগাযোগ সহজ ও আরামদায়ক হবে।
বিমান্দরটিতে কিছু সমস্যা রয়েছে। এই বিমানবন্দরের রানওয়ে ১৬৪৬ মিটার। বলে এই ছোট রানয়েতে বড় বিমান অবতরন করানো যায় না। আবার বিমানবন্দরটিতে কুয়াশার সমস্যা রয়েছে। ফলে কুয়াশা বিমান পরিচালনায় বাধা সৃষ্টি করে। এছাড়া বিমান বন্দরটি থেকে রাতে বিমান পরিচালনার কোনো ব্যবস্থা নেই।
১৯৯৮ সালের ২৫ আগস্ট এই বিমানবন্দরে ফোকার F-২৭ বিমান ৫৪ জন যাত্রিনিয়ে দুর্ঘটনার কবলে পরে।
হিদেও নাকাতা
হিদেও নাকাতা (中田 秀夫 Nakata Hideo; জন্ম - ১৯ জুলাই, ১৯৬১) একজন জাপানি ব্যক্তি ও চলচ্চিত্রকার।
নাকাতা জাপানের ওকাইয়ামা শহরে জন্মগ্রহণ করেন। তিনি জাপানিতে তৈরি এমন একাধিক ভয়াবহ চলচ্চিত্রের উপর কাজ করেন এবং তার কাজের জন্য পশ্চিমা দর্শকদের কাছে সবচেয়ে বেশি পরিচিতি লাভ করেন। তার উল্লেখ যোগ্য কিছু কাজের মধ্যে রয়েছে রিং (১৯৯৮), রিং ২ (১৯৯৯) এবং ডার্ক ওয়াটার (২০০২)। এদের অনেকগুলোই পুনরায় আমেরিকায় তৈরি হয়েছে যেগুলো নামকরণ করা হয়েছিল "দ্যা রিং" (২০০২), "ডার্ক ওয়াটার" (২০০৫), এবং "দ্যা রিং টু"।
নাকাতা ইংরেজী ভাষায় চলচ্চিত্র তৈরির জন্য পরিকল্পনা করেন। পরবর্তীতে তিনি ড্রিমওয়ার্কস থেকে দ্যা রিং টু (২০০৫) চলচ্চিত্রটি যা তিনি জাপানি ভাষায় করেছিলেন সেটি তৈরি করার প্রস্তাবনা পায়। নাকাতা এই প্রস্তাবনা গ্রহন করেন এবং নিজের চলচ্চিত্রটি পুনরায় তৈরি করেন।
নাকাতার চলচ্চিত্রর মধ্যে রয়েছে স্লিপিং ব্রাইড (২০০০), "কার্স," "ডেথ্ এন্ড স্পিরিট" এবং "কেয়স" (২০০০)। এছাড়াও জাপানে মনস্তাত্ত্বিক রোমাঞ্চ উপন্যাসের উপর তৈরি করেছেন "দি ইনসাইড মিল"। নাকাতা কে ইউনাইটেড ট্যালেন্টস এজেন্সির দ্বারা প্রতিনিধিত্ব করানো হয়। তাঁর চলচ্চিত্র চ্যাটরুম, ২০১০ "ক্যান্স ফিল্ম ফেস্টিভাল" চলচ্চিত্র উৎসবে প্রদর্শিত হয়।
সংযুক্ত আরব আমিরাতে ইসলাম
ইসলাম সংযুক্ত আরব আমিরাতের সরকারী ধর্ম। সংযুক্ত আরব আমিরাত এর জনসংখ্যার ৮০% এর বেশি মানুষ অনাগরিক। বস্তুত আরব আমিরাতের সকল নাগরিক মুসলমান; দেশটির প্রায় ৮৫% মুসলমান সুন্নি এবং ১৫% মুসলমান শিয়া পন্থার অনুসারী। তবে দেশটিতে ইসমাইলা, শিয়া এবং আহমদিয়া মুসলিমদের সংখ্যা খুব কম। এখানকার বিদেশীরা প্রধানত দক্ষিণ এশিয়া ও দক্ষিণ-পূর্ব এশিয়া হতে আগত, যদিও অনেক বহিরাগত মধ্য-পূর্ব, ইউরোপ, মধ্য এশিয়া, কমনওয়েলথের স্বাধীন রাষ্ট্রসমূহ, উত্তর আমেরিকা হতে আসে। আল নাহিয়ান এবং আল মাকতুমের শাসক পরিবার "উয়ুনিদ" রাজবংশ হতে মালিকি মাজহাবের ইসলামী আইনশাস্ত্র দৃড়ভাবে মেনে চলে এবং "শেখ আব্দুল্লাহ বিন আলি আল উয়ুনিদের" নির্দেশে মালিকি মাজহাবের প্রসার ঘটায়।
১৯৭২-এ বাংলাদেশ
গণপ্রজাতন্ত্রী বাংলাদেশ এর ১৯৭২ সালের প্রধান ঘটনা প্রবাহ
মুকুড় জেলা
মুকুড় জেলা () আফগানিস্থানের বদগিস প্রদেশ এর পশ্চিম দিকে অবস্থিত। 
মুকুড় জেলার আইন শৃঙ্খলা পরিস্থিতি খুবই দুর্বল হিসাবে চিহিৃত ছিল, স্থানীয় তালিবান বিদ্রোহীদের ও আন্তঃ গোত্র কোন্দলের কারনে শান্তি-শৃঙ্খলা প্রায়শই চরম আকার ধারন করত, তবে এই পরিস্থিতির বর্তমানে পরিবর্তন এসেছে এবং জেলাকে নিরাপদ এবং শান্তিপূর্ন জেলা হিসাবে গন্য করা হয়। 
প্রাদেশিক সবচাইতে অধিক সংখ্যক সীমান্ত মুকুড়ের সাথে মিশেছে। মুকুড় জেলার পূর্বে আব কামারি জেলা, দক্ষিনে কালা-ই-নও, দক্ষিনপূর্বে কদিস এবং উত্তরপূর্বে মারঘাব অবস্থিত। উত্তরে তুর্কমেনিস্তান এর আন্তর্জাতিক সীমান্তরেখার সাথে মিশেছে।
শহরের সর্বমোট আয়তন ১,১৩৩ বর্গকিলোমিটার (৪৩৭ বর্গমাইল)। মুকুড় শহরটি প্রকৃতপক্ষে একটি সুদীর্ঘ নদী উপত্যকা এবং দৃষ্টি নান্দনিক, একইসাথে এই নদীর বয়ে আনা আকস্মিক বন্যা ও ভূমিধস জনপদের জন্যে মাঝেমাঝে দুর্ভাগ্যও ডেকে আনে।
রাজধানী কাবুল থেকে বেশ দুরে এবং সীমান্তবর্তী জেলা হওয়ায় আইন শৃঙ্খলা পরিস্থিতি নিয়ন্ত্রনে রাখতে আফগানিস্তান সরকারের যথেষ্ট বেগ পেতে হয়। কিছুদিন আগেও স্থানীয় তালেবান বিদ্রোহীরা এখানে যথেষ্ঠ মজবুত অবস্থায় ছিল এবং তাদের দখলে রেখেছিল পূর্ন উপত্যকা। নিরাপত্তার ইস্যুতে স্থানীয় নির্বাচনে মহিলা ভোটারগন তাদের ভোটাধীকার প্রয়োগে ব্যর্থ ছিল। দুরনিয়ন্ত্রিত স্থলমাইন বিস্ফোরণের ৬ জন সৈন্য (আফগান জাতীয় সেনা বাহিনীর সদস্য, এ.এন.এ.) ‍নিহত ও ১৬ জন সৈন্য আহত হয় (তবে এখানে কোন দল অথবা গোত্র দায় স্বীকার বা কৃতিত্ব দাবী করেনি)।
স্থানীয় বয়জোষ্ঠ্য এবং বদগিস এর জাতীয় নিরাপত্তা পরিচালক এর একান্ত প্রচেষ্টায় সম্প্রতি মুকুড় অংশের অন্যতম বিদ্রোহী নেতা মোল্লা ঈদি গুল আফগানিস্তান সরকারের কাছে আত্মসর্মপন ও একসাথে শান্তি-শৃঙ্খলার কাজে একাত্মতা প্রকাশ করেছে এবং তাই স্থানীয় সরকার বর্তমানে পরিস্থিতি কিছুটা উন্নতির উপরে আশাবাদী। সরকার ও স্থানীয় অধিবাসি একত্রিত ভাবে পরিস্থিতি উন্নয়নে অব্যহত চেষ্টা চালিয়ে যাচ্ছে।
আফগানিস্তান এর অন্যতম বিখ্যাত ও মূল্যবান পেস্তা বন(৯০,০০০ হেক্টর ভূমির উপর বিস্তৃত), মুকুড় জেলা ও আব কামারি এর মধ্যখানে অবস্থিত। এখানে প্রতিবছর বসন্ত ও গ্রীষ্মকালে (পেস্তা ফসলের চাষ ও উত্তোলন এর সময়) পেস্তা বনের অমিমাংসিত দখল ও আধিপত্যের জন্যে সংঘাত রক্তপাত পৌছে যেত। বদগিস নিরাপত্তা প্রধান মোহাম্মদ কাইয়ুম অঙ্গার জানান, গত সংঘর্ষে লাগহারি ও মাহকামা গোত্রের (মুকুড় জেলার) মধ্যে সরকারি হিসাবে দুইজন মৃত আহত এবং দুইজন নিহত হয় যা বেসরকারি হিসাবে নুন্যতম দুইজন নিহত কিন্তু আহতের সংখ্যা অনেক বেশি।